text:
BIBA NA WECHI
Deskubrí Wechi
Biba na Kòrsou, den e bario di futuro! Kaminda den konstrukshon i desaroyo ta tene kuenta ku durabilidat, medio ambiente i konsumo efisiente di energia. Kaminda ta ofresé un gran diversidat di tipo di bibienda, ku diseñonan kontemporaneo di diferente arkitekto. Kaminda a pone hopi atenshon na bon diseño urbano i infrastruktura. Kaminda plechinan ku hopi sombra, i kayanan ku kaminda pa baiskel i espasio pa hende na pia, ta konektá e diferente partinan di bario. I kaminda tin espasio amplio pa deporte, rekreashon i naturalesa. Kaminda siguridat di e habitantenan ta di suma importansia i kaminda mucha por hunga libremente riba plenchi i den parke infantil. Kaminda naturalesa eksistente ta integrá den e bario na un manera responsabel. Kaminda hende di tur edat por biba, traha, hunga i topa otro. Kaminda mucha por lanta den un ambiente sigur, protehá i den un medio ambiente salú bou di e dushi solo di Kòrsou. Esei ta Wechi, bèrdè, bibabel i sigur!
Ubikashon
Wechi ta situá masha sentral riba Kòrsou ku hopi fasilidat den serkanía. Wechi ta keda serka di aeropuerto, universidat i tambe diferente sentro komersial. Esei ta hasi Wechi su ubikashon unu ideal i úniko riba nos isla.
Rotònde di Zegu ta konektá algun kaminda prinsipal ku otro.
For di e bario di Wechi tin un entrada direkto pa e rotònde aki i pues akseso direkto i lihé pa:
- aeropuerto di Hato, Curaçao International Airport (5 minüt)
- Hospital Nobo Otrabanda (10 minüt)
- varios supermerkado grandi (Jan Noordduinweg i Piscadera (promedio di 5 minüt)
- e mall di Sambil ku pakus ku markanan renombrá, restorant, bar i un sine (5 minüt)
- Punda, Otrobranda, Terminal di Krusero, Riffort i Renaissance Mall (15 minüt)
- varios hotèl, entre otro: Hilton, Marriott i Floris Suites (10 minüt)
- University of Curaçao (5 minüt)
- varios playa, manera Blue Bay, Porto Marie, i Cas Abou ta na aproksimadamente 20 minüt; Wespén ta keda na un distansha di 30 minüt
- pòmp di gasolín (5 minüt)
Un infrastruktura sólido ta un di e puntonan di enfoke di e proyekto aki. No solamente ta tene kuenta ku e konekshon ku tin ku areanan pafó di Wechi pero tambe ku konekshonan ideal entre e areanan den e bario mes.


c: text/html

text:
Traishon den polítika ta komún. Kisas e traishon polítiko mas impaktante den nos historia a tuma lugá algun dia promé ku a firma Statüt riba 15 desèmber 1954. Manera nos lo mira e traishon no a bin di enemigu sino amigu.
Ku outonomia un realidat i un konstitushon nobo, na 1951 nos gobernantenan pa promé biaha a haña responsabilidat ministerial. Dòktor a bira nos promé premier despues di viktoria elektoral riba 21 di desèmber 1950 ku 5 asiento. Na 1954, PNP ta bolbe gana elekshon di Staten di 15 novèmber ku 15,590 voto. Ku un luna pa bai tur kos tabata pinta ku Dòktor lo a seya su obra maestro poniendo su firma bou di Statüt riba 15 desèmber 1954.
Traishon a kambia kurso di historia sinembargo.
Despues di elekshon di 1954 Gobernadó Struycken ta pidi Sr. Yrausquin di PPA (Aruba) riba 20 novèmber 1954 pa forma un gabinete. For di e promé siman di desèmber a bira kla ku lo forma Gabinete Jonckheer (DP Kòrsou), pues lagando PNP afó.
PNP a keda afó pa motibu di bòltumento di su aliado na Boneiru, esta Adelberto Esteban (Shon Bubu) Booi di Partido Progresista. Shon Bubu a disidí di bira lomba pa PNP i djòin ku Lodewijk Daniel Gerharts, su enemigu polítiko na Boneiru pa tene Dòktor afó. Poko despues Booi i Gerharts ta lanta Partido Progresivo Boneriano Uní. E movida aki a sorprende hopi hende ya ku te poko dia promé ku e aliansa aki, Gerharts tabata tilda Booi di ta mucha mandá di Dòktor. Lucina da Costa Gomez (dfm)- e tempu ei asistente di Dòktor – a bisami ku ta PNP a duna Booi sèn pa kampaña.
Booi tabata segun hopi opservadó, e piesa mas swak den Gabinete Jonckheer. Booi tabata “rooimeester” ku mester a sòru pa roinan ta limpi. Despues a a bai traha pa un skol spesial. “Hij heeft zich nooit buiten de Boneriaanse dorpspolitiek bewogen” (Het Vrije Volk 9/12/1954). Apesar di esaki e a bira minister despues di a traishoná Dòktor.
E traishon di Booi a dal Dòktor duru. E mester a mira kon su oponente polítiko, Efrain Jonckheer ta firma Statüt. Lokual sin duda lo a hasi mas doló ta e hecho ku e mesun Jonckheer ku a bandoná sala di e promé Konferensia di Mesa Rondó na 1948 pa prepará Statüt, i bai keha Hulanda na Colombia, tabata prònk ku e Statüt ku Dòktor a traha ariba for di añanan 1930.
Shon Bubu Booi ta bolbe traishoná su amigunan ora ku algun dia promé ku elekshon di 1958, e ta bira lomba pa Gabinete Jonckheer i kore kampaña kontra su kompañeronan di kasi 4 aña.
Willemstad, Kòrsou

robotstxt: allowed

filter: keep


text:
Realiza door di grupo di mediconan
ORANJESTAD (AAN): Aeropuerto Reina Beatrix a inicia cu un screening ariba e pasaheronan cu ta yega Aruba esaki relaciona cu e pandemia di Coronavirus (COVID-19)
Aruba Airport Authority N.V. (AAA), di parti di Departamento di Salud di Aruba (DVG) y segun protocol y guidelines, ta asistiendo y facilitando e screening di COVID-19 cu e pasaheronan cu ta yega Aruba. Esaki ta wordo haci door di un grupo di mediconan.
AAA ta mustra cu esaki ta un medida importante pa mantene e staff di aeropuerto, e usuarionan y e comunidad di Aruba safe durante e dianan aki.
E screening ta wordo realiza den vuelonan pafo di e areanan di risico proclama door di Organizacion Mundial di Salud (OMS) y durante e periodonan di oranan piek.
E screening lo continua, segun AAA NV.


text:
Desmond Tutu a fayese na edat di 84 aña.
Ganadó di Premio Nobel di pas, Desmond Tutu a fayesé djaluna mainta despues di bolbe keda hospitalisá djasabra último. E arsobispu di 84 aña di edat, pa algún tempu tabata batayá ku malesa. Su famia a emití un deklarashon deskribiendo Tutu komo “hopi fuerte”. Kasá di Tutu, Leah, a konfirmá e notisia tristu mainta den un deklarashon na nòmber di henter famia. Desmond Tutu a kaba di hasi un operashon 10 dia pasá, pa kontra arestá infekshonnan ku a bin di tratamentu ku el a risibí pa motibu di kanser na su prostat. A bolbe intern’é djasabra último, pero djaluna mainta el a fayese. E tabata konosí komo un hòmber dirèkt, ku un opinión fuerte kontra “apartheid”, e sistema anterior di Sur Afrika su regimen di minoria blanku. Na 1984 e gana Premio Nobel di Pas pa e kousa aki. SurAfrika a pèrdè un gran estadístika i un tremendo personalidat.


text:
Kralendijk- Durante di e kòntròl riba kumplimentu ku e toke di keda, djaluna a detené 3 persona, despues di un persekushon kòrtiku.
Ta trata di e hòmbernan di inisial F.A. di 23 aña, D.R.D.B. di 31 aña i J.B. di 28 aña. A detené nan en konekshon ku violashon di toke di keda, pa no duna oido na òrdu di polis i pa komportashon peligroso di manehá. A konfiská e outo.
E tim multidisiplinario lo sigui kontrolá di forma aktivo e periodo benidero. Na momentu ku no ta kumpli ku e ordenansa di emergensia lo duna un prosès ferbal.
Polis un biaha mas ta hasi un yamada na un i un tur pa tene nan mes na e reglanan di e ordenansa di emergensia.


text:
WILLEMSTAD- 25 di yüni 2017 – Entrante 25 di yüni, Fly Allways a kuminsá ku buelo 2 biaha pa siman riba djadumingu i djárason entre Sürnam i Kòrsou. Na yegada di e promé buelo a hiba palabra Minister di Desaroyo Ekonómiko, Dr. Steven Martina, Chief Commercial Officer di Fly Allways, sr. Masood Kazmi, Chief Commercial Officer di Curaçao Airport Partners, sra. Peggy Croes i CEO di CHATA, sr. Miles Mercera. Minister Martina aekspresá su satisfakshon pa ku e buelo inougural di Fly Allways.
Riba e buelo inougural e crew di Fly Allways a keda kompañá pa diferente medio di komunikashon for di Sürnam ku a bini pa kubri e promé buelo pa Kòrsou. E buelo lo ser efektuá ku un Fokker 70 kual tin un kapasidat di 80 stul. Kòrsou a demostrá di ta un destinashon ideal pa vakashon pa turistanan for di Sürnam. E buelonan di Fly Allways sigur lo yuda pa asina trese mas tantu bishitante pa nos pais.
CTB, CAP i CHATA ta deseá Fly Allways tur kos bon ku e buelonan pa Kòrsou.


text:
Parlamentarionan nobo a huramentá na Sint Maarten.
Siman pasá, 15 miembro nobo a huramentá pa drenta Parlamento di Sint Maarten. Manera kustumber a aprobá kredensialnan di e parlamentario nobonan. Durante e seremonia di huramentashon, gobernadó Eugene Holiday a pone énfasis riba importansia di stabilidat den gobernashon. Gobernadó a mustra e parlamentarionan tambe riba nan responsabilidat pa sostené formashon di un gobièrnu ku ta manehá interesnan di pueblo, tene gobièrnu responsabel pa su aktonan i inisiá òf aprobá leinan na fabor di gobernashon i mantenshon di orden. E miembronan ku a huramentá ta Theo Heyliger, Franklin Meyers, Claret Connor, Sidharth “Cookie” Bijlani i Tamara Leonard pa United People’s Party (UP). Pa National Alliance a huramentá William Marlin, Silveria Jacobs, Christophe Emmanuel, Rodolphe Samuel i Ardwell Irion. Pa United St.Martin Party (US Party) a drenta Frans Richardson, Silvio Matser i Chanel Brownbill. I pa Democratic Party (DP), e parlamentarionan nobo ta Sarah Wescot-Williams i Emil Lee.
A elegí Claret Connor komo e presidente i Rodolphe Samuel komo visepresidente di e Parlamento nobo na Sint Maarten. E formashon di gobièrnu no ta kla ainda i partidonan a haña tempu èkstra te ku 4 di novèmber. Riba e dia ei formadó mester entregá su relato final relashoná ku nombramentu di ministernan, na gobernadó. E proseso a tarda debí ku e parti di screening no a keda kla na tempu.


text:
Insistencia pa evento cu lo scapa inversionnan grandi na Hapon
*Mas y mas atleta ta conclui cu nan bida no tin balor
ORANJESTAD(AAN)–Na medida cu e coronavirus nobo ta avansa rond mundo y a bira un pandemia, eventonan rond mundo a wordo cancela.
Encuentronan nacional na cierto paisnan ainda ta tuma luga sin publico, cu tin mas atencion pa e peliger di COVID-19 pa nan salud y bida cu nan tin pa e weganan.
Ta e posicion aki tambe ta bini dilanti den protestanan rond mundo, caminda deportistanan mas y mas ta yega na e conclusion, cu nan bida no tin balor pa e organisadonan di e evento.
Campeonato Europeo di Futbol ta wordo cancela. Eventonan grandi cu ta atrae publico ya wordo gescrap pa bolbe wordo programa na e momento cu mundo a domina COVID-19.
E insistencia di e organisadonan di e encuentronan Olimpico, cu ya a wordo inicia cu e careda pa e vlam yega Hapon, no por haya comprension cerca un grupo cada bes mas grandi.
Olimpiada 2020 ta bay contra tur regla cu a wordo tuma pa mundo pa evita cu e malesa ta sigui plama.
Paisnan ta cera nan frontera pa evita entrada di e virus agresivo. Hapon 2020 pues lo mester exigi di hopi pais pa organisa vuelonan special pa deportistanan por yega Hapon.
Hasta na entiero di un mama ta limita cantidad di hende cu ta bini hunto. Na Hapon lo bay reuni mundo den hotelnan y stadion. Avionnan mester bula di tur parti di mundo of mester pone barconan atrobe den operacion.
Informacionnan di tur parti di mundo tabata indica ayera cu e Weganan Olimpico 2020 ta bira un ilusion pasobra mayoria di cientifico ta conclui cu no por para e coronavirus nobo riba termino cortico.
Atletanan ta wordo forsa pa tene cuenta cu nan disposicion pa gana bataya na Hapon cu cantidad di riesgo pa nan salud. Nan no por sigui e reglanan pa nan salud pa combati e coronavirus nobo pero mester adapta nan curpa na e miho resultadonan na Olimpiada.
E pregunta si e weganan internacional mester sigui, ta keda sin contesta. Ayera mas y mas instancia a cuminsa cuestiona e evento, cu hamas lo ta mescos.
E actual insistencia di e organisadonan pa mundo ta indica cu perdida di placa cu a wordo inverti ta mas importante cu salud di participante y di publico. Continuacion di Olimpiada 2020, cu for di awor ta influencia mundo deportivo internacional, por bira un di e paginanan mas scur di Weganan Olimpico.


text: KRALENDIJK – Djadumingu 26 di aprel alrededor di 9’or di anochi a sosodé un aksidente di tráfiko riba Kaya Korona. Ta trata di un aksidente entre un outo di famia i un skuter. E impakto tabata fuerte entre e vehíkulonan, ámbos manehá pa un dama. Polis i ambulans a presentá na e sitio, na e krusada T di kaya Korona na altura di RBC. Personal di ambulans a tuma hopi tempu na e sitio pa atendé ku e dama ku tabata manehá e skuter. E tabata keha di hopi doló miéntras e tabata riba suela. Su famia a presentá na e sitio miéntras tabata atendé ku e víktima. A faha e dama stabil i bai hospital. E dama ku tabata manehá e outo a spanta i tabata yora hopi na e sitio, lamentando inmenso loke a sosodé. CRS i departamentu di Tráfiko ta kontinuá ku e investigashon pa determiná kousa di e aksidente.


text:
Ta finansiá Gabinete di Gobernador ku fondonan di Reino. P’esei mes tin den e presupuesto di Reino un kapítulo apart dediká na Gabinete, kaminda ta registrá tur su entrada- i gastunan. E Minister di Relashonnan Interior i di Relashonnan di den Reino (BZK), esaki tambe ta e kaso ku e Kolegio Superior di Estado ta, a base di e echo aki, responsabel pa atministrashon di e presupuesto i tambe pa eksplotashon di e Gabinete. Den kuadro di e relashon di atministrashon akí, Gabinete por hasi un apelashon di sosten, na Ministerio di Relashonnan Interior.
Gabinete no ta kai herákikamente bou di un di e ministerionan di Hulanda òf di Kòrsou. Direktor i kolaboradornan di Gabinete di Gobernador ta solamente responsabel den ehekushon di nan funshon na Gobernador. E Minister di Relashonnan Interior i di Relashonnan di den Reino no tin ningun enbolbimentu pa lo ke ta trata kontenido di trabou di Gabinete.
A duna forma mas detayá na e relashon di atministrashon akí pa medio di e “Besluit financiën en personeel Kabinetten van de Gouverneurs”. Direktor di Gabinete ta raportá enkuanto asuntunan di atministrashon na Sekretario-General di Ministerio di BZK.


text:
Uncategorized
Djamars 30 di mart pa 10’or di mainta den katedral di Pietermaai
Lo selebrá esaki únikamente ku pastornan di parokia
Manera ta e kustumber djamars mainta 30 di mart lo tin e Misa Krismal na Katedral di Pietermaai.
Ta trata aki di un selebrashon relashoná direktamente ku Djaweps Santu, pero ku pa rasonnan práktiko, kaminda tur saserdote por partisipá na dje, ta selebr’é riba e promé dianan di Siman Santu. E ta e misa di renobashon di promesanan saserdotal i di bendishon di e zetanan santu ku na final di misa e saserdotenan ta pasa rekohé nan pa hiba nan na nan parokia, for di kua ta atministrá nan p’asina fielnan por risibí e sakramentunan di boutismo, konfirmashon i huntamentu di enfermonan (Santoli).
This content is exclusive for members
Register or login to unlock this article
Uncategorized
El a dal doblete base yen: Andujar ku 3 RBI pa Piratas…
E pelotero dominikano Miguel Andujar a kuminsá ku su bate kayente den e tim di Piratas.
E la bisa tambe ku e ta sinti sumes hopi kontentu den e tim di Piratas.
Miguel Andujar ayera a bati un doblete ku base yena pa empuhá 3 kareda i yuda e tim di Piratas gana di Reds di Cincinnati ku skor di 4-1.
Ela fungi komo batido designa.
Uncategorized
Nan no ke sa kiko Colombia ta opiná: 5 di 6 tim no ke presensia di Libis…
Deporte 5 Star a kombersá awe mainta ku un dirigente di un tim di sòftbòl femenino di doble A, i e la bisa nos ku e la tuma nota ku tin sirkulashon di karta ku a bini for di Colombia relashoná ku e sòftbolista Libis Hurtado.
E dirigente a deklará na 5 Star ku klupnan no tin interes kiko nan ta bisa i pretendé na Colombia. Paso despues di a tuma nota loke ku e sòftbolista Colombiano pitcher a hasi despues di wega di final Colombia nan no ta deseá di mira Libis por lo pronto den nos kampeonato.
Esei nos klupnan ta para pe.
Di 6 Tim di doble A, 5 a pone bon kla, ku pa nan e lansado di Colombia no ta wèlkòm pa hunga huntu nan.
Uncategorized
Muhé tailandes kondena na morto pa venená su yunan
BANGKOK – Den fin di siman ku a pasa wes di korte di hustisia na Tailandia a kondena un muhé Tailandes na kastigu di morto debí ku a hañe kulpabel di a asesiná su kuater yunan
E muhé tailandes identifiká komo Natthiwan Pattanis tabata un adikto na droga i a pensa pa yega na sèn pa eksponé su yunan riba Facebook.
Natthiwan Pattanis a pensa ku elo bai hasi manera su yunan ta malu pa asina pidi donashon pa e haña plaka pa atendé ku su adikshon di droga.
Den e kaso aki Natthiwan Pattanis a duna dos di su yunan venenu bebe pa asina demostrá kon malu nan ta.
Entodo kaso Natthiwan Pattanis a kometé e barbaridat pa duna dos di su yunan venenu bebe ku konsekuensia ku nan a bin fayesé. Wes ku a atendé ku e kaso aki a indika ku lokual Natthiwan Pattanis a hasi ta pone ku no por bai otro sino kondené na kastigu di morto.
Daily Nobo
Rapper Jon Tarifa ta kolaborá ku kantante Darren Gardner den ‘When I was Younger’
ÁMTENAR NA SOAW A BIBA 7 LUNA DEN UN MUNDU DI ABUNDANSIA
KASO DI ÁMTENAR KU A HÒRTA PLAKA NA SOAW DEN KORTE.
Trinta indokumentado venezolano kier a drenta Kòrsou ilegalmente
Doño di tereno na Veeris kier a kobra Advent 2x pa mesun tereno
Seramentu di refineria Isla ta un sla hopi duru pa e komunidat aki
Demanda di Marina Real a ‘chumba’…. Nan kier a kobra Brakapoti 1.4 mion florin pero a haña ‘fooi’ di 40 mil
MESTER DEKRETÁ SITUASHON DI EMERGENSIA NA KÒRSOU
MINISTER COOPER PRESENTE NA INISIO OFISIAL DI KONSTRUKSHON DI EDIFISIO NOBO PA ADC
Gobiernu a violá lei di konsultent sistematikamente
Trending
-
Lokal7 days ago
Seramentu di refineria Isla ta un sla hopi duru pa e komunidat aki
-
Lokal7 days ago
Demanda di Marina Real a ‘chumba’…. Nan kier a kobra Brakapoti 1.4 mion florin pero a haña ‘fooi’ di 40 mil
-
Lokal7 days ago
MESTER DEKRETÁ SITUASHON DI EMERGENSIA NA KÒRSOU
-
Lokal7 days ago
MINISTER COOPER PRESENTE NA INISIO OFISIAL DI KONSTRUKSHON DI EDIFISIO NOBO PA ADC
-
Lokal4 days ago
Gobiernu a violá lei di konsultent sistematikamente
-
Deporte7 days ago
E ta drenta na lugá di José Luis Gayá: Alex Balde di mama Dominikano inskribí pa Spaña…
-
International7 days ago
Ayera: Outoridatnan na New York a haña kadaver di tres muhé den un kas
-
Lokal4 days ago
MEGA PROYEKTO DI SIENSIA, INVESTIGASHON I EDUKASHON PA KÒRSOU


text:
“Blackout” na Aruba a dura kasi seis ora.
E ‘blackout’ di djabièrnè na WEB na Aruba ta debi na un ‘storing’ den turbina 6. Asina e kompania rubiano di utilidad a splika den un komunikado.
Djabièrnè 11 di mei alrededor di 9:35 mainta a surgi un interupshon den produkshon di koriente na WEB. Esaki a pone ku hinter Aruba a keda sin koriente i preshon di awa tambe a keda afektá. A tarda sigur 6 ora pa por yega bèk na 100% suministrashon di koriente pa hinter e isla. Algun area a haña koriente bèk despues di apenas un ora.
WEB a diskulpá pa e inkonvinensia kousá i a gradisí pueblo pa e kompreshon. E kompania a gradisí tambe su teknikonan i di ELMAR pa e bon koperashon di manera ku por a rekuperá rapido despues di e ‘blackout’.


text:
ORANJESTAD,Aruba
Parlamentario Endy Croes a habri aña cu diferente trabou. Banda di preparacionnan cu tabata tin pa IPKO a logra den e prome siman di januari bastante trabou. Entre otro, Algemene Rekenkamer esta Controlaria General a emiti 3 rapport final di 2019. Dia 24 di october 2019 a finalisa e rapport “Focusonderzoek met zicht op subsidie” cual a wordo entrega na Staten 6 di november 2019. Dia 14 di november 2019 Algemene Rekenkamer a finalisa e rapport “Publiek Private Samenwerking” cu hopi informacion riba Green Corridor y Watty Vos Boulevard cual rapport a wordo entrega dia 25 di november 2019 na Parlamento. Por ultimo dia 21 di november 2019 a termina e rapport “Focusonderzoek: Oorzaken Overwerk van KPA, KIA en CEA” y cual rapport a wordo entrega 17 di december 2019 na Staten. Parlamentario Endy Croes ta di opinion cu mester e debatenan publico, esta reunionnan publico pa trata e tres rapportnan aki separa.
Banda di esaki tin e rapport di Algemene Rekenkamer “Bo Aruba” unda ta ilustra con e bandidonan Mike Eman y Benny Sevinger a malgasta 1 BIYON, esta 1000 miyon di pueblo den e proyectonan aki. Total tabata calcula na 1.6 BIYON florin pero cu cambio di gobernacion a logra para e sobranan.
Solicitud pa 4 diferente reunion
Endy Croes a manda carta pa presidente di Staten Juan “Ady” Thijsen solicitando pa pone riba agenda 4 diferente reunion publico pa nos por hiba un debate alrespecto e 4 rapportnan aki di Algemene Rekenkamer. Parlamentario Endy Croes ta compronde cu pronto Parlamento lo bay ta hopi ocupa pa trata Presupuesto 2020 pero manera cu logra aproba e presupuesto 2020 y esaki ta tras di lomba lo keda en espera pa e 4 reunion publiconan aki wordo yama pa trata e rapportnan aki. Ta di vital importancia pa nos por trata e rapportnan aki den debatenan publico hunto cu e Ministernan encarga cu e respectivo carteranan y Directornan di departamentonan concerni.
Malgastamemto di placa den ‘Bo Aruba’
E rapport “Bo Aruba” ta uno hopi importante unda pueblo lo haya sa con Mike Eman y Benny Sevinger a malgasta boso placa. P’esey uno a grita den Parlamento cu e ta orguyoso di e debe y e debe t’ey pa nos tur bay pag’e den futuro, anto e otro a grita cu “I don’t give a damn!” Despues di a compromete Aruba cu 1 BIYON, Parlamentario Endy Croes ta termina bisando cu esaki ta e motibonan cu nunca pero nunca mas AVP por bolbe na poder.
Parlamentario Endy Croes a yega di manda un carta pa Ministerio Publico cu copia di e rapport aki pa nan duna nan punto di bista riba e rapport aki y si esaki ta un base pa nan cuminsa un investigacion penal. Ministerio Publico lo ta man yen cu casonan di corupcion di Paul Croes y Benny Sevinger y kisas no por a pone atencion suficiente na e rapport y pregunta di Parlamentario Endy Croes. E siman aki lo percura pa manda un rappel pa Ministerio Publico riba esaki. Tin hende ta cana liber ainda pa suerte pero den 2020 nan number lo hunga porque yes!


text:
Nationale ombudsman tambe ta e ombudsman pa tur provinsia i atministradónan di awa públiko, anto pa tres kuart di e munisipionan. Kiko mandatarionan lokal i esnan ku ta manehá keho ta ferwagt di Nationale ombudsman?
Kon Nationale ombudsman por kumpli ku su funshon komo interlokutor lokal di manera mas efektivo?
Yentl van Bakel, konsehero hurídiko na munisipio Bergeijk ta bisa:
“Esun ku ta manehá keho lokal ta aserká Nationale ombudsman pa konseho, pa haña e kaminda ku e mester kana. Lo ta bon si lo por establesé e kontakto ainda mas lihé i mas fásil. Mas lihé Ombudsman yuda esnan ku ta manehá keho lokal, mas grandi e chèns ku ta resolvé un kaso promé ku e situashon eskalá.
Pa nos Ombudsman ta un interlokutor ku no ta pará riba nos, pero banda di nos. Kuné nos por diskutí idea, duda i problema sin prehuisio. Den esaki nos no ta fèrwagt ku Ombudsman ta konfirmá nos manera di aktua, pero hustamente nos ke un aktitut krítiko pa ku esun, den kual kaso e organisashon, ku ta manehá e keho. Anto no ku ta yuda únikamente pa loke ta trata e kaso en kuestion, pero den futuro tambe.”
Pa loke ta trata e miembronan di konseho munisipal ta kiko e balor agregá di Nationale ombudsman ta?
Bahreddine Belhaj, presidente di direktiva di Nederlandse Vereniging voor Raadsleden:
“Un miembro di konseho munisipal, na promé lugá ta un representante di e pueblo. Den e funshon ei nan ta keda aserká regularmente pa habitantenan. Frekuentemente ta trata di asuntunan ku tin di aber entre e habitante i e munisipio. E miembro di konseho por mustra e persona ta kua kaminda e mester kana na stateis. Pero hopi biaha ei kos ta stòp. Na momentu ku un miembro di konseho asumí e ròl di konsehero di e habitante, esaki por afektá su integridat. Anto ta ei bo ta haña e balor agregá di e ombudsman. E por duna e habitante indivudual akí algu di tene na dje na momentu ku munisipio no kumpli. Durante e informe anual Ombudsman por señalá problema ku tin den e servisio munisipal i atendé miembro di konseho riba esaki, pa esaki keda solushoná lihé.”
Kon e miembronan di konseho lokal i Nationale ombudsman por siña di otro?
Jolanda Meijer, concernklachtcoördinator di munisipio di Utrecht:
“Den e ‘mundu di keho’ tin mashá konosementu entre e profeshonalnan. Anto kompartiendo e konosementu akí bo por fortalesé otro. Por hasi esaki papiando tokante e kasonan (difísil) òf trènt i análisis. Pero loke tambe ta importante ta un bon sistema di maneho di keho. Esaki ta duna un bon bista di e kantidat di keho i e temanan tokante kua ta keha. Na e munisipio di Utrecht nos a invertí bastante durante e último añanan. Danki na e asina yamá helikopterview ku Nationale ombudsman regularmente ta apliká na maneho di keho di segundo liña, ta wak e dosié di nèt un otro manera. Frekuentemente e punto di bista akí ta kondusí na un apertura den un ‘disputa’, ku tin biaha ya tei pa hopi tempu. Komo instansha gubernamental ta bon pa siña di esaki.”
Komo empleado di Nationale ombudsman ta kua ta e preguntanan di mas importante ku bo ta haña, durante e bishitanan na kolegio di B&W?
Jan Prins, kordinadó lokal di Nationale ombudsman:
“Komo ombudsman nos ta gusta wak i tende loke ta pasa lokalmente. Den e kòmbersashonnan ku nos tin, tin diferente aspekto di maneho di keho ta bini dilanti. Preguntanan importante ku ta keda hasí ta entre otro:
- Kua posibilidat tin pa siña di keho?
- Kon munisipionan bo trata ‘siudadanonan ku ta puntra hopi’ debidamente?
- Kon munisipionan por tene bista riba keho tokante tareanan ku ta keda ehekutá pa otronan manera areglonan mutuo òf instanshanan privá?
- Unda e límite di derecho pa keha ta?
E kòmbersashonnan ku mandatarionan lokal tin un funshon di señal masha importante pa Nationale ombudsman. Di e manera akí e ta mantené kontakto ku loke ta sosodé den pais.”


text:
Gobierno parce di a uza un barita magico pa transforma nos presupuesto 2023 for di un deficit pa un surplus. Pregunta ta si e barita magico lo bay tin repercusion negativo p’e gobierno, pasobra a trece cambio riba e presupuesto sin mand’e Raad van Advies pa conseho.
Pa colmo gobierno no a presenta un presupuesto confiabel e ultimo cinco aña gobierno. Ta pues logico cu gobierno no ta gosa di credibilidad y no ta di confia. Ora cu CAft bay revisa e presupuesto lo bay pasa mesun cos cu presupuesto di 2021 y 2022. Durante e ultimo 5 añanan no a bin un presupuesto balansa. A crea debe riba debe. Hulanda a cera porta pa prestamo na gobierno y locual cu gobierno a haci ta bira mal pagado y hinca nos comerciantenan den problema financiero. Tambe gobierno a pluma nos companianan estatal hincando nan den problema financiero. Awor kier mata e galiña cu ta pone e webo di oro y ta bin cu mas medida riba nos turismo. Nan ta bin pa disfruta di nan vakantie y no pa wordo masacra.
Despues di aumento barbaro riba prijs di awa y electricidad kier bin cu e BBO na frontera. Efecto aki no solamente lo cay pisa riba lomba di nos pueblo pero tambe lo caba cu e importadornan y lo pasa despues pa rebendedo. Pueblo no tin espacio mas pa mas medida paso ya caba pueblo ta den miseria. Nos problemanan social a aumenta y te dia di awe gobierno no ta trece solucion y cada dia cu pasa e situacion ta bira pio. E unico pilar economico cu nos tin ta core peliger. Un planta di purificacion na Bubaliplas cu no ta importante pa gobierno. For aña pasa a publica un rapport di urgencia cu tin encuanto e planta di purificacion aki. Despues di un aña ainda gobierno ta sinta man crusa y e situacion ta hopi mas pio cu aña pasa.
Gobierno a introduci cu empleadonan publico lo ta paga a base di rindimento anualmente. Esaki ta e acuerdo cu ta hancra den coho. Un medida paso gobierno no kier baha gasto riba empleadonan publico, pero a sigui tuma hende den servicio. E mal maneho aki tin awe cu nos cuerpo policial y otro departamento di gobierno no por recluta mas personal. Un cuerpo policial cu ta onderbezet y pa di 6 biaha no tin opleiding pa polis. Siguridad di nos pueblo no ta conta. Cu e prestatiemanagement aki gobierno a cuminsa un guera cu e empleadonan publico cu si ta traha. Gobierno den ultimo 5 aña aki a sigui tuma hende den servicio di gobierno. Riba dje hendenan cu cobra un salario barbaro pa haci nada y riba dje ta cobra e 25% di toelage. No keda sorprendi ora e empleadonan aki uza e barita magico contra di gobierno.
Nos por a scucha cu scarsedad di cuminda ta aumenta. Hulanda tin minister di stikstof pa kita tereno di agricultornan y asina aki kita cuminda di su mesun pueblo. Pa nos di partido Curpa esaki no ta nada nobo paso e ta hinca den e puntonan di desaroyo sostenibel. Si e gobierno Hulandes no ta worry cu su mesun pueblo nos lo no spera di haya yudansa di Hulanda. Akinan ta nos como pueblo mester yuda nos mes paso ora situacion bira mas preta, y esaki ta un hecho, nos mester sa kico pa haci.
Nos tin un parlamento cu no ta funciona y ta tira lodo riba otro. Un berguensa cu un parlamentario ta presta su mes pa un insinuacion asina baho. Un berguensa total. E cosnan aki ta pasa ora cu bo tin maldad den bo curason. Arepenti y pidi Dios pordon y cuminsa di nobo. Nos sa cu e situacion aki ta rond di mundo. Gobierno y nos parlamentarionan no tin solucion y ta husga e gobierno anterior mientras ta nan a bisa cu tin tur solucion. Un gobierno di mentira. Nan kier haci comosifuera nan ta Dios. Nan mester spera locual cu ta na caminda pa nan. Nan a sembra maldad y nan lo cosech’e.


text:
DEN HAAG – Gabinete Rutte a pone 33.6 miyon euro disponible pa acelera e cambio pa electricidad duradero pa islanan BES (Bonaire, Saba y Statia). Asina oficina di informacion di gobierno Hulandes ta informa. Cu e placa aki, dentro di 3 aña 80% di e electricidad riba e tres islanan mester ta genera pa energia solor of di biento. E intencion ta pa reduci prijs di coriente y menos dependencia di p.e. fuel oil y menos nitrogeno. E gabinete hunto cu e gobiernonan di e tres islanan lo sigui traha pa mas proceso duradero y limita efecto negativo di cambio di clima. Potret ta di archivo di NoticiaCla di e parke solar Stucco na Statia cu a wordo subsidia parcialmente cu fondo di gobierno Hulandes na 2017. Mester menciona acerca cu e pasada di horcan Irma y Maria na september di e mesun aña, e parke a keda intacto.
AMSTERDAM - Prinses Amalia, e yiu mayor di Rey Willem Alexander ta cumpli 19 aña awe. Pero debi na menasa contra dje, e lo no por celebra esaki otro cu den su cas cu famia. Desde e aña aki Amalia ta studia na Universidad di Amsterdam, pero ta sigui su lesnan via computer na cas. E ta studia Politica, Psicologia, Ley y Economia. Tabata intencion pa Amalia biba na scol manera tur studiante regular, pero na October esaki a cambia y a nifica cu e mester a bay cas bek y sigui su estudio desde eynan.
DEN HAAG – Na Marriott hotel a tuma lugar un recepcion di Gobierno di Aruba pa oficialmente introduci mr. Juan (Ady) Thijsen como Minister Plenipotenciario di Aruba na Hulanda. Un recepcion atendi pa invitadonan for di e mundo poltitico, diplomatico y comerciante di Hulanda.
DEN HAAG – Un siman despues cu secretario di estado hulandes Alexandra van Huffelen a topa premier Evelyn Wever na Aruba, e la topa Wever atrobe awe diaranson, pero e biaha aki na Hulanda. Si e reunion aki realmente tabata necesario, no ta conoci pero ta mustra mas bien un momento pa saca potret, envez di realmente yega na algo concreto. Mucho cos diferente no a papia, y por considera e reunion mas bien como un encuentro social pa tene e relacionan habri pues. Esaki pasobra Hulanda a bisa caba cu ainda no ta bay papia riba yuda Aruba sino mas bien den curso di 2023. Gobierno di Aruba di su banda, ta sigura cu e tema principal (atrobe) tabata finanzas, pero esey a keda trata siman pasa caba na Aruba.
GELDERLAND – Cuidadanonan di e provincia hulandes Gelderlan por lo pronto no por tira riba lobo (wolf) cu e asina yama ‘paintball gun’ osea pistol cu bala di pintura, pa spanta nan. Asina hues a dicta den un corte hulandes. E provincial a permiti e arma anteriormente, pasobra tabata haya e lobonan mucho manso y cu e susto, lo por a spanta e lobonan y evita cu nan yega cerca di hende. E problema ta cu no a substancia e motibo pa tira e lobonan, suficientemente. Hues a determina cu un lobo ta un animal protehi. Ademas no por a proba cu e uso di e arma menciona, lo a yuda e meta.
ORANJESTAD - Premier Evelyn Wever a reuni cu premier hulandes Mark Rutte na Hulanda diamars. Mientras cu e mandatario ta sigura cu e tabata un bon reunion, nada concreto no a sali di e reunion. E tabata mas bien un oportunidad pa personalmente papia cu otro unda cu Aruba ta brief e mandatario hulandes en persona (un biaha mas) riba e situacion di Aruba.
ORANJESTAD - Te cu 2027 e fundacion WeConnect ta haña subsidio anualmente pa e sosten na studiantenan Caribense y personanan cu ta cuminsa riba mercado laboral (starter). Na 2023 ta trata di un montante alrededor di 200.000 euro. Hulanda ta pone e montante aki na disposicion via e ministerio di Asuntonan Interior y Relacionnan den Reino, pa asina asisti studiantenan y starter pa cuminsa riba mercado laboral den parti Caribense di Reino despues cu nan a finalisa nan estudio. Esaki ta necesario pa motibo cu tin un necesidad grandi pa profecionalnan na e islanan.


text:
WILLEMSTAD – 20 di yüni 2016 – Resientemente Ofisina di Turismo di Kòrsou (CTB) a organisá un workshop di ‘Social Media’ pa partnernan den sektor priva. E ophetivo di e workshop tabata pa alsa e konosementu di e importansia di posibilidatnan di merkadeo online pa sektor di turismo i hospitalidat. Esaki ta benefisioso pa tantu partnernan den industria komo nos ekonomia lokal. E partisipantenan na e workshop a inkluí entre otro representantenan di: hotèl, restorant, liña aéreo, atrakshonnan turístiko, sektor públiko i otro entidatnan ku ta aktivo den e industria di turismo i riba medionan sosial. Minister di Ekonomia, sr. Eugene Rhuggenaath a trese un palabra di bon bini na apertura di e workshop.
E partisipantenan a risibí hèrmèntnan stratégiko kual nan por apliká den nan trabounan diario. E workshop a konsistí di 3 ophetivo pa e partisipantenan: 1) proveé partisipantenan ku e instrumèntnan nesesario pa eksplorá i sigurá nan strategia pa ku uso di medionan sosial, 2) yuda partnernan stratégiko pa sigurá ku nan ta usando e mihó kanalnan di medionan sosial pa por logra nan ophetivonan, 3) usa ehèmpelnan di medionan sosial di e partisipantenan pa yuda reforsá práktikanan aktual i identifiká oportunidatnan nobo.
E workshop a keda duná pa sr. Mike Brown, fundadó di Brainzooming Group. Brainzooming Group, ta un kompania ku ta enfoká riba yuda klientenan krea impakto stratégiko i resultadonan ekstraordinario. Sr. Brown ta kontribuí regularmente na e revista The Social Media Monthly i ta tambe un blogger diario riba tópikonan manera strategia, kreatividat, inovashon i komersio sosial. Sr. Brown tabatin kombersashon i konsulta ku markanan manera Sprint, Johnson & Johnson, Trane, Bayer, gobièrnu di Estado Unídos i hopi mas.
E workshop tabata hopi interaktivo i yená ku algun detaye interesante relashoná ku e mundu di medionan sosial.


text:
Parlamentario Carolina ta bisa ku te ainda tin empleadonan di consultant sintá pornada sin ta traha.
Willemstad- Parlamentario Juniel Carolina ta splika ku e tema di consultant ta un di e temanan di desafio ku gabinete pisas 2 a bin enkontrá ku n’e. a konstatá ku tin consultant ku tabata risibí pago i no ta presta nèt nèt nada di labor.
Empleadonan di hür dor di consultant te ainda den sierto Ministerio, no tin niun tarea i ta sinta koba den nanishi tur dia miéntras pueblo di Kòrsou tin ku paga, segun Parlamentario Carolina. E ta bisa ku tambe a konstatá ku tabata tin consultant ku ta sirbi dos te tres Ministerio pareu i kada un Ministerio tabata tin ku paga pa esaki. segun Parlamentario Carolina, por a duna oportunidat pa otro consultant haña un pida for di e bolo.
Parlamentario Carolina ta bisa ku segun e rapòrt e entrega i dunamentu di informashon tokante enkargonan di consultant a bai hopi atras. tambe e kumplimentu ku e maneho riba e tereno di asesoriá no a bai dilanti i pa loke ta trata e evaluashon ku mester a hasi enkuanto kumplimentu, esaki a bai signifikatívamente atras.
Ora ku pasa den e kousa di dividensianan konstatá bo por mira un kantidat di punto ku a bini dilanti kaminda ta mustra ku no ta dokumentá e proseso di destaho den file i debí na esaki e proseso no ta transparente. Pues, mirando bèk esaki no ta kontrolabel.
Carolina ta pone atenshon tambe riba e echo ku e Ministerionan no tabata sufisiente bon na altura di e instrukshonnan i ainda no ta sufisiente bon na altura d e reglanan nobo di destaho introdusí dia 1 di yanüari 2016 i di e efektonan deseá pa e reglanan aki.
Kontrolaria a yega na konklushon i rekomendashonnan. Parlamentario Carolina ta para ketu riba e parti kaminda Kontrolaria General ta bisa pa introdusí medida di sanshon pa inkuplimentu ku regla. Parlamentario Carolina ke sa ku e reglanan ta eksistí mirando ku segun e, e puntonan kaminda a konstatá e kousanan di defisiensia tin un violashon di e lei di ‘strafrecht’ artikulo 344.


text:
Polis ta pidi yudansa pa hóben pèrdí.
Polis ta pidi búskeda di e hóben Bieness Saintcyrilia Jaqueline Saint Cyr,
nasé na Kòrsou, di 15 aña di edat. Djasabra 5 di mei último alrededor di 2or di mèrdia, Bieness a sali su kas na Kaya Sambarku. Na momento ku e la sali kas e tabatin un jeans blou skur i un ‘jacket’ di kamuflahe bistí. Tambe e tabatin un slof blanku ku plata na pia. Bieness tin un piercing na e parti ariba di su orea drechi.
Te na e momentunan aki Bieness no a regresá kas. Bieness tin e siguiente deskripshon:
Haltura: 1.68 m;
Postura: delega;
Kabei: afro;
Koló di kueru : maron;
Koló di wowo : maron skur;
Forma di kara: oval, wak potrèt;
Polis ta supliká tur hende ku por duna kualke informashon tokante di Bieness pa tuma kontakto ku polis na e number di telefòn 917 òf na e number anónimo 108.


text:
Mientras e cantidad di casonan di Covid-19 localmente ta vahando no to nifica c uta ora pa releha.
Al contrario, e contrario mester wordo hasi y tumando medidanan pa aumenta e medidanan ta di sumo importancia. Desinfecta ta un di e mihor manera mas efectivo pa combati e virus, previniendo e virus pa plama pa otronan.
Mas y mas compañía na Aruba ta realizando esaki y nan ta arma nan mes cu e equipo, material y habilidadnan pa sigi mantene Aruba sano.
E company di Maneho di propiedad y limpieza comercial, SOS Manpower, recientemente a uni su mes na e equipo di compañía cu awor tin personal entrena den e uso di D7, e agente di mata virus y batería mas efectivo cu tin na cualquier lugar. Dor di usa e material, técnica y herment correcto, nan a wordo entrena pa usa esakinan dor di e Ministerio di Boluntario di Freewinds, e staff di SOS Manpower s acu nan por provee e mihor servicio posibel na nan clientenan.
D7 of Decon7 ta e agente mas fuerte obtenibel riba mercado awendia, capas di mata 99.999% di tur virus y bacteria, incluyendo Corona virus.
Profesionalnan mundialmente ta reconoce esaki y sa cu nan ta provee e mihor protección na nan clientenan dor di sigura nan seguridad cu D7.
Un par di dia prome nan a pasa den e parti teorético ta tempo awor pa haya entrenamiento practico den e uso di D7. Di prepara e producto, siguiendo e lista di check pa segura cu no a falta nada, aplicando D7 y después pasa paña, cada paso necesario a wordo practica p ata un aplicación experto.
Un di e staff di SOS Manpower, Gustavo Niño, a bisa lo siguiente di e Ministerio di Boluntario y e entrenamiento c unan a ricibi: ”E disciplina cu boso ta mantene y e manera cu boso ta respeta e protocols como equipo ta impresionante. I mi ta siña esey di bosonan.Mi tas inti cu e trabou cu boso ta hasi ta hopi importante pasobra boso ta bai tur caminda y ta contribui tur caminda y danki na esaki nos ta reduciendo e cantidad di casonan di Covid-19 drasticamente. Mi a siña hopi, ta un experiencia totalmente nobo pami pa desinfecta un cas completo, pero ta hopi importante pasobra desinfectando un cas completo ta bon pa tur esnan bibiendo den e cas. Nos mester hasi esaki pa combati Covid-19.”
Sr. Niño a sigi bisa:” Na e momentonan aki ningún hende kier ta voluntario, pero boso ta hasie y esaki ta un trabou completamente humanitario. Esaki ta hopi importante y mi ta boso fanático mas grandi.”
Pa asistencia di e Ministerio di Boluntario, pa desinfecta bo lugar di trabou of bo cas, of ricibi seminario di prevención pa desinfecta bo lugar, por favor contact Deputy Port Captain di Freewinds na su email: susan.lora@freewinds.org of na signal +1-727-8104 of na cel 297 747-1613.
Pa haya información con bo por proteha bo mes y otronan,con bo por mantene bo cas y bo lugar di trabou sigur bishita e How to Stay Well Resource Center online na www.scientology.org/staywell na undo bo ta waak tur e pamfletanan y video y por download nan gratuitamente. Tur e material aki ta obtenibel na spaño, hulandes e ingles y 18 idioma mas.


text:
Cuerpo Policial Aruba
ORANJESTAD (AAN): Un investigacion extenso di Project Team Drugspanden a resulta den un entrada hudicial na un apartamento situa na Caya Frere Arnold.
Polis a detene 1 hende homber di inicialnan: C.C.C.M. naci na Colombia di 28 aña di edad pa bendemento di droga. Durante e razzia tambe a confisca un cantidad di droga (Base).
Arrestatie Team tabata presente pa detene e sospechoso aki. Project Team Drugspanden a wordo asisti pa Atracoteam tambe diferente coleganan di Recherche y K-9 Unit.
Project Team Drugspanden ta un team cu a wordo lanta pa entre otro pa investiga bendemento di droga for di un percela y ariba caya.
Pa Cuerpo Policial por resolve mas caso cooperacion y informacion di pueblo di Aruba ta hopi importante, pesey nan ta pidi si bo tin cualkier informacion yama tiplijn di Polis cu ta: 11141. Nan ta garantisa cu bo ta keda anonimo pa bendemento di droga.


text:
Cinco aña pasa Flor a tuma e decision pa haci un cambio den su bida. El a ripara cu tempo bo mes ta defini, y el a traha tempo pa dedica na su mes lantando tur mainta dos ora prome, pa bay gym den un horario cu no ta interferí pa atende su yiunan, su casa y negoshi. A yega un momento cu training no tabata un sacrificio sino parti di su estilo di bida.
Flor ta sintie orguyoso di ta un di e hende muhernan cu ta wordo honra como “Exemplary Women of Aruba”. E ta un honor pa e por comparti su mensahe cu otro muhernan; cu no tin limite, no tin excuus y no ta exisiti: “Mi no por”. Su deseo tabata unicamente pa sintie saludabel mental, emocional y físicamente, apart di su deseo di luci fantastico. Awendia e ta sinti super fantastico danki na su propio decision.


text:
CEO di ATA (Aruba Tourism Authority) sra. Ronella Croes ta duna un splicacion amplio di e con a bay cu turismo na Aruba pa e prome tres luna pa aña 2021 y tambe riba rumornan di cancelacion di vuelonan. E ta splica cu den comparacion cu 2019, (e aña cu ainda e turismo no a keda afecta) nan a saca tres scenario pa aña 2021 pa con turismo por cana bay den e prome cuartal.
E tres scenario di recuperacion ta scenario conservativo di 45%, e scenario di optimismo cauteloso di 55% y scenario optimista cu ta 60% esaki den comparacion cu e turismo cu a ricibi na 2019. Segun sra. Croes, te ainda no tin un resultado di e prome tres luna pero si por bisa cu ta premira tabata abou di e resultado cu tabatin.
Na maart, e tabata e conservativo pero por bisa cu por ta cerando e aña cu e scenario conservativo di 45%. Por bisa cu maart lo a cera un 45.000. pa 50.000 bishitante pa Aruba. Pa april por yega na un 50.000. Sra. Croes ta bisa cu pa e di dos cuartal ta riba e mesun tres scenario pero ta riba e parti optimista mirando e proyeccion di asiento di aereo y hotel cu ta bende na Aruba.
Pa e luna benidoro cu ta april y juni, e ta mustra fuerte segun sra. Croes, na e luna di mei mester keda pusha. E ta keda un reto pa e otro mercado cu no ta Merca, manera Latinoamerica cu tin restriccion di biahe y tambe e mercado cera cu Brasil.
E mercado Europeo tambe ta un reto mirando cu Hulanda tin conseho pa no efectua ningun biahe internacional si no ta pa motibo esencial, pero esey lo cambia pa dia 14 di mei depende di e maneho di nan gobierno. Tambe tin e mercado di Inglatera cu nan restriccion y keda pendiente cu e maneho pa biahe internacional.
Mescos ta conta pa aerolinea di Canada cu ta keda warda riba e maneho. E ta bisa cu e situacion di Canada ta cu nan cu restriccion pa asina no transmiti e virus. E t abisa cu CDC na Merca lo sigui lansa un guia pa esnan cu kier vacuna pa e regla di biahe y tips.
Pa Aruba y otro pais internacional mester sigui regla di entrada di cada pais, manera pa Aruba pa drenta a pesar di ta vacuna, mester test y resultado mester ta negativo. Ta tratando si riba e maneho y rekisito pa esnan cu ta vacuna, pero te awo e maneho ta mescos pa tur keda test.
“Nos maneho ta mara na proteccion di nos hendenan, mas hende keda protehi y ta keda pidi pa persona vacuna pa asina por suavisa e maneho di entrada. E ora por yega na punto cu esnan cu drenta y ta vacuna no mester haci test ora di entrada”, e ta splica.


text:
Na final di 2019, Aruba ta na mesa cu Citgo pa termina e acuerdo di 2016 y ayera gobierno Wever-Croes a reuni cu mediador pa mira con ta exigi Citgo pa atende cu e problemanan di trahadonan di Citgo na Aruba.
Ayera DIARIO a wordo informa di un encuentro cu lo a tuma luga entre Ministro Presidente Evelyn Wever-Croes y e mediador di gobierno Anselmo Pontilius.
Topico di e reunion lo tabata e situacion di trahadonan di Citgo na Aruba, cu ta un preocupacion grandi pa gobierno di Aruba.
Den e acuerdo cu gobierno Mike Eman a firma cu e regimen di Nicolas Maduro y Citgo, no a tene na consideracion e problemanan serio cu por a presenta pa trahadonan di e compania cu nan a habri na Aruba y cu segun Mike de Meza tabata e “bon Citgo”.
Gobierno Wever-Croes mester a busca un solucion pa pone un fin na e incertidumbre cu Citgo a crea pa Aruba y cu a pone economia di e pais na riesgo grandi.
Na 2018 ainda Citgo den persona di Asdrubal Chavez a trata di tene Aruba rehen di e acuerdo cu a wordo firma cu Nicolas Maduro y difunto Nelson Martinez. E cambionan na Venezuela a haci cu grupo Nicolas Maduro mester a admiti na 2019 cu Citgo lo tin problema pa cumpli manera tur hende a adverti gobierno Mike Eman na 2016.
E gran perdedo den e proyecto Citgo tabata economia y situacion social na Aruba cu a biba te cu 2017 cu e speransa di un fantasia cu Prome Ministro Wever-Croes mester a termina.
Awe gobierno di Aruba ta busca un solucion pa yega na terminacion final di e acuerdo entre Aruba y Citgo na mesa di negociacion.
Citgo, awor dirigi pa grupo Juan Guaidó a priminti cu e ta debolbe Aruba e yabi di Citgo y cu e lo cumpli cu trahadonan y contratistanan.
Te awe trahadonan ta den suspenso y e acuerdo entre Aruba y Citgo no ta permiti gobierno intermedia directamente.
Prome Ministro Wever-Croes a asumi su responsabilidad como dirigente di e pais y lo a reuni cu mediado di Gobierno pa exigi Citgo pa respeta trahadonan di Aruba, cu mester haya e trato manera gobierno a palabra cu Citgo.
DIARIO ta sigui informa Aruba debidamente riba e acuerdo di Citgo, cu tabata e motibo cu futuro di Aruba a bira incertidumbre total den e aventura cu a cuminsa sin autorisacion legal di Parlamento di Aruba prome cu a firma.


text:
WILLEMSTAD – Funshonarionan polisial di e team di “Veel Voorkomende Criminaliteit” (VVC) di Kuerpo di Polis (KPC) a topa djarason 13 di mei 2015 ku funshonarionan di Ministerio Públiko (OM) Kòrsou. Meta prinsipal pa e enkuentro tabata pa miembronan di VVC i OM konosé otro mas mihó na benefisio di e kousa komun, esta mas éksito den Korte ku kasonan ku keda presentá.
E dia a start mainta den sentro di bario Montaña na unda hefe di e team di VVC, sr. Maurits Rosalina, na nòmber di KPC a duna un splikashon ekstenso di funshonamentu di e team ku ta atendé ku kriminalidat frekuente manera entre otro ladronisia den kas, negoshi i outo, maltrato, malversashon, kiebro i destrukshon. Kehonan ku mas ta asotá nos isla i ta representá e parti mas grandi di tur keho ku ta ser investigá. Tambe sr. Rosalina a splika di e forma nobo di tuma keho na wardanan di polis pa medio di funshonarionan nobo ku ta atendé ku e promé keho di suidadanonan na warda di polis.
Job van Beekhoven, hefe suplente di Ministerio Públiko, a splika na su turno esnan presente kon OM ta atendé ku prosèsverbalnan ku ta drenta OM i kon ta prosesá esakinan pa nan yega Korte. Tambe Van Beekhoven a splika ku OM lo ta entrante 1 di mei 2015 mas visibel na wardanan di polis na unda hurista (Parketsecretaris) di OM i Fiskal di OM ta bai reuní mas frekuente na warda di polis pa asina sostené i guia e proseso di prosesá prosèsferbal. Tur esaki ku e meta pa logra mas éksito den Korte ku kasonan ku keda presentá.
E proyekto nobo aki lo bai baha e kasonan ku OM ta seponeer miéntras ku lo pèrkurá pa mas kaso keda atendé pa medio di asina yama HuRa-zitting (Hustisia Rápido).
Tur esnan ku a partisipá na e enkuentro a bishita e wardanan di polis di Montaña (wijkteam Oost), warda di polis Rio Canario (wijkteam Centrum) i Warda di polis Barber (wijkteam West). Na tur warda di polis por a mira entre otro kon e proseso di trabou I e proseso di tuma keho ta tuma lugá.
E dia a klousurá ku palabranan di Jules Ilario na nòmber mando di KPC i Heiko de Jong di parti di OM. Ámbos a mustra nan apresio pa e aserkamentu nobo i a aploudí e inisiativa ku a ser lansá. Ámbos a mustra tambe ku e enkuentro di djarason lo por bai benefisiá KPC i OM, benefisiá mihó kaso ku lo keda presentá i finalmente benefisiá komunidat di Kòrsou.


text:
Valido: Diahuebs Oktober 06, 6: 00 AM te Diasabra Oktober 08, 12:00 PM
Synopsis: Periodonan cu awacero di varios intencidadĀ ta wordo spera di mainta trempan 6 di Oktoberte Diasabra 8 di Oktober, riba Aruba y cercanĆa ora un ola tropical activo cruza den nos region bayendo west. Desaroyo of no di e sistema aki,e lo trece un chance halto pa awacero modera te pisa localmente cu por trece cantidadnan di 25 te 45 mm durante e period ei. Bientonan di 50 te 60 km/ora por wordo spera den rafaga, especialmente den awacero modera tepisa cu lamper y strena. Awacero modera tepisa por causa molester na cierto partinan.
Condicionan Maritimo:
Lama por bira bastante bruto te bruto principalmente na partinan di costa oost te noordwest
y lama temporalmente agita na parti zuid y partinan proteje. Un aviso pa boto chikito lo drenta
vigor 6 AM Diahuebs, pa especialmente parti nan oost te noordwest di costa y tambe pa lama
habri. Na operadornan di boto chikito ta bay un advertencia pa no aventura cerca di areanan
cu awacero of lamper cu strena.
Resumen:
- Spera 25 te45 mm di awacero
- Un aviso pa boto chikito lo drenta ta na vigor 6 AM Diahuebs, especialmente pa partinan
di costa oost te noordwest y lama habri.
- Operadornan di boto chikito ta wordo suplica pa evita areanan di awacero y lamper cu strena.
Meteorologo: D.E Barkmeyer
Proximo Update: Mayan 9:00 AM of antes si e condicionan ta pidi pa esaki.
Departamento Meteorologico Aruba, October 05 2022 3:00 PM


text:
K Kòrsou tabata tin: 1: katibu di kas 2. katibu di fishi 3. katibu di kunuku E katibunan di kas tabata sòru pa e shon biba bon. E muhénan tabata kuida kas, strika paña, kushiná, laba paña, kuida yu (yaya) i sirbi e shon. E katibunan di fishi mester a drecha tur kos na kurpa…
W West Indische Compagnie tabata un kompania ku a haña monopolio di Gobièrnu Hulandes pa hasi komersio den India Oksidental, kolonisá paisnan, hiba guera i sera pas den regionnan na nòmber di Hulanda i pa Hulanda. E poder di e kompania aki tabata masha grandi. Johan van Walbeeck i Pierre Legrand a apoderá di Kòrsou…
R Rebeldia kontra e situashon di sklabitut a manifestá su mes na diferente manera. Hòrtamentu di propiedat di shon, traha poko poko na un manera kamuflá komo bòikòt, suisidio etc. Ta konosí ku katibu a kometé suisidio na un baranka na Hato na nortkant dor di bula na laman, pero tin algun kaso ku no…
E E industria petrolero a trese hopi kambio pa Kòrsou. Na Venezuela nan a diskubrí masha tantu petrolio. Na aña 1916 a keda funda Curaçaose Petrolium Maatschappij. Na 1920 i 1930 tabata tin un imigrashon grandi, pa motibu ku Shell a establesé su mes na Kòrsou. Mayoria kunukero a laga su kunuku pa bira obrero…
D Despues di emansipashon esnan ku tabata sklabisá a keda den un posishon inferior den sosiedat. E grupo aki a forma barionan manera Westpunt, Kenepa, Barber, Lagun, Boka Samí, Montana, Ma Luisa , Weto etc. Den e barionan aki nan a dediká nan mes mas tantu na plantamentu i piskamentu. E otro parti a bai…
N Nos grandinan tabata konsiderá Pasku komo un di e fiestanan mas grandi di aña i nan tabata hasi hopi preparashon pa e dia aki. Hendenan ku tabata biba den kasnan bati ku lodo, tabata hunta mèst di baka paden i pafó na muraya di lodo, sera tur buraku ku durante di aña por a…
E E mama na estado mester a tene kuenta ku diferente regla: E no por wak algu repugnante òf apnormal, si no su yu lo nanse ku un limitashon físiko Tabata konsehá e muhé na estado no laga hende saka su potrèt, komo ku sakamentu di potrèt lo por debilitá spiritu di e yu den…
K Kustumbernan rònt di morto ta un kombinashon di elemento di religion katóliko ku kultura Afrikano. Afrikanonan tin e pensamentu, ku e defuntu lo reuní ku su famianan defuntu. Meskos ku religion katóliko ta kere den e bida despues di morto. Famia ku amigunan ta sinta rònt di esun ku ta bai muri pa skucha…
P Pa un matrimonio no tin mala suerte e hòmber tin ku sera su kurpa den kas e promé dianan di kasamentu. E no tin mag di tin kontakto ku niun hende. Pa e matrimonio bai bon e brùit tin ku kasa den karson djabou usá, un set di prenda fia i un par di…
U Un práktika relatá na brua ta faithhealing. Kurioso Un kurandero ku ta usa medionantradishonal. Sa yama un kurandero tambe kuradó. Un sanadó ta un kurandero ku ta trata hende energétikamente. E persona ku ta práktika esaki yama kurandero. Nan ta konsultá e kurandero pa diferente malesa. Hopi biaha e kurandero tin un dimenshon religioso. …
Selebrashon di Dia di San Antonio San Antonio de Padua ta un di e santunan mas konosí na Kòrsou. E tabata un santu di religion katóliko masha popular, komo ku e tabata hopi yega na pueblo . Na kasi tur misa bo ta topa un busto di San Antonio. E leli ku San Antonio ta…
M Músika ku influensha Afrikano ta lo siguiente: Tambú Tumba i tumba di karnaval Seu Muzik di Zumbi Kantika di trabou Tambú Tambú ta un kreashon kurasoleño di Afrikanonan sklabisá, prinsipalmente di e parti Congo di Afrika. Tambe e ta un meskla di tribu, religion, kanto, balia i músika di diferente kultura di Afrika Oksidental.…


text:
N Na Kòrsou nos konosé dos sistema di plantamentu: Plantamentu den hòfi usando awa di pos. Plantamentu di kunuku, dependiendo totalmente di áwaseru di temporada di yobida. Sistema di planta den Hòfi Pa plantamentu di hòfi ta importante pa riba tereno tin un pos. Na Kòrsou nos konosé diferente tipo di pos,tin entre otro: Pos…
E E afrikanonan sklabisá ku a yega Kòrsou, tabata di diferente parti Afrika oksidental. Nan tabata papia diferente idioma. Na Kòrsou nan mester a komuniká ku otro na un òf otro manera ku nan i ku e Oropeonan. Asina nan a krea un idioma nobo ku ta Papiamentu ku a kada traspasá di generashon pa…
E E promé plato di Kòrsou tabata di Indjannan. Nan tabata kome piska òf karni i prinsipalmente maishi ku bonchi. Banda di esei tambe fruta, batata dushi, pinda, kakou i yuka. Nan tabata stom e kuminda, òf roster (barbacoa, barbeque) òf hasa seku riba un plachi di klei (comal). E karni ku nan tabata kome…
P Pa Afrikanonan sklabisá tabata tin un paña di lenen gròf spesial, ku nan tabata yama kaaimaas. Hende hòmber tabata bisti un kalambé pa traha den kunuku. Esaki ta un pida paña ku e ta mara riba su karson for di su sintura te na su rudia. E ta mar’e ku un pida kuerdo na…


text:
No kana ku un pia di slòf òf sapatu so bisti, pasobra bo mama ta muri, esaki ta konta spesial pa mucha.
Bo mama ta muri si bo laga sapatu òf slòf benta boka bou. Meskos ta pasa ora bo kana na rudia òf ku lomba.
Maleta òf kashi habri ta morto.
Kaska di karkó no ta kos pa pone den kas.
Barbulètè pretu den kas ta nifiká morto, un hende ta bai muri. Anto si bo dal e barbulètè mata e hende ta muri mas lihé.
Esaki ta konta spesial pa mucha.
Ora bo orea ta flùit nan ta papia riba bo.
Si un kuchú òf fòrki kai abou, bo ta bai haña bishita.
Si bo planta di man ta kishikí ta paso bo ta bai haña sèn.
Si bo pia ta kishikí ta sapatu nobo bo ta bai haña, pero si bo lomba ta grawatá, ferwagt un hala di sota.
Si un pushi pretu krusa bo kaminda, ta malasuerte.
Nunka no duna un hende kuater kos dun’e por ehèmpel tres òf sinku mangel, pasombra kuater ta bela.
Si bo ke pa un bishita no bini bo kas mas, tira salu su tras.
Bo flùit den kas bo ta yama morto.
No tabata bon pa duna hende kuchú òf sker di regalo pasobra esei ta kibra amistat
Na momento di bari un kas, hasi esaki di paden bai pafó. Si no bo ta bari tur kos malu manda den bo kas
Ora bishita keda sin lanta bai su kas, pone un basora largu kabes abou den un huki di kamber i stroi un tiki salu riba e kabeinan di e basora. E bishita lo lanta pura bai kas.
No laga salu kai riba flur, e ta trese malasuerte.
Hende muhé no mester traha bolo ora e tin regla. E bolo ta daña masha lihé.
Potrèt no ta bon pa kibra. E ta yama morto di esun riba e potrèt.
Ta bon pa tin un mata di yerba di hole, un mata di sentebibu, un mata di kurason pretu dilanti bo porta di kas. E matanan di yerba di hole, un mata di sentebibu ta pa kita mal airu.
E mata di kurason pretu ta yora ora un hende kontrali yega na bo porta.
Tin hende ku por hasi bo daño sin brua. Eseinan ta yama hende ku mal wowo òf wowo pisa. Nan tabata duna bo oyada. Bo tabata haña kentura, bira malu i asta muri sin sa dikon. P’esei tabata hunta tur hende bunita ku blous. Si bo ke bisa un yu ta bunita semper bisa: Dios ward’e. No solamente hende por haña oyada pero bestia ku mata tambe.
Esun ku kap un palu grandi bieu den kura tin hopi chèns ku e ta muri.
No sinta bou di un palu grandi 12or di mèrdia. Tampoko subi den dje. Spiritu malu ta skucha bo òf dal bo abou. Prinsipalmente palunan di tamarein.
Si bo drenta anochi kas lat, nunka no drenta kas ku kara. Semper drenta ku lomba pa bo no duna spiritu chèns pa drenta huntu ku bo.


text:
Awe Colombia ta vota riba akuerdo di pas. (VIDEO)
Awe kolombianona bai urna den un referèndum pa aprobá e akuerdo di pas entre gobièrnu di Colombia i e gueriyeronan di FARC. Dia 26 di sèptèmber ku a pasa e dos partidonan a firma un akuerdo pa pone fin na e guera di mas largu den Latino Amerika. Despues di 52 aña a logra yega na un akuerdo ku a frakasá na hopi okashon promé.
Ora e akuerdo ta definitivo, e rebeldenan di FARC por kontinuá komo organisashon polítiko. Aktualmente tin masomenos 7000 miembro afiliá na e organisashon. E guera di FARC a kosta bida di mas ku 220 mil hende.
Te ainda pronostikonan ta indiká ku pueblo kolombiano ta bastante dividí riba e asuntu. Ta spera ku e referèndum lo bira un bataya basta pèrtá. Urnanan lo sera 11or di anochi i tin mester di voto di sigur 13 porshento di e poblashon (masomenos 4.5 mion kolombiano) pa e referèndum ta legal.
"Si pueblo kolombiano rechasá e akuerdo, nos lo aseptá esaki. Lo nifiká sí ku e guera lo kontinuá pa 20 o 30 aña mas," asina e Presidente di Colombia Juan Manuel Santos a deklará.


text: Romar Trading Company N.V. a yama sommelier Federico Trost bon bini riba e isla cu un serie di evento diseña pa promove y promove e biñanan di Santa Margherita cu ya caba ta sumamente popular. Riba su di dos anochi riba e isla, Trost a ofrece un evento na La Trattoria El Faro Blanco, combinando platonan signatura delicioso cu algun di e miho biñanan di Santa Margherita. E publico elegante a bini hunto den e sala di come y a disfruta di e Insalata Faro Blanco, cu lechuga mescla, almendra, cranberry y appel cu un house dressing, escolta pa Prosecco Santa Margherita. E Pennenette Alla Puttanesca, penne den un saus fresco di marinara cu konoflok, basilicum, oleifi preto y kappertjes, a wordo combina perfectamente cu e Pinot Grigio Santa Margherita bon frieu, y e Bistecca Al Gorgonzola alla Griglia, esta sirloin steak prepara riba grill y sirbi cu un saus di keshi di gorgonzola, cu berdura, a pas bon cu e Chianti Santa Margherita clasico. Pa e pasaboca, e restaurant su famoso Tiramisu sponge cake crea cu espresso, biña di Marsala y rum, cubri cu chuculati y keshi mascarpone Italiano, a yega hunto cu un Santa Margherita Rose. Nos imagennan ta mustra un anochi hopi disfruta, presenta conhuntamente cu artista di biña Clive Faustin, den colaboracion cu sommelier Federico Trost, Sommelier di Biña Certifica y e Gerente di Export pa e biñanan di Santa Margherita. E biñero di Santa Margherita ta conta cu ochenta aña di historia “actual,” sinembargo, el a disfruta di mas di dos siglo di actividad comercial den e Veneto! Funda na 1935 pa Count Gaetano Marzotto Jr., el a revoluciona bebemento di biña y a logra di produci Italia su vino faborito! Awendia, e biñanan di Santa Margherita ta conoci pa nan atraccion grandi pa consumidornan y tremendo accesibilidad hunto cu nan ventaha di produccion moderno di biña. Nan ta obtenibel rond di mundo na mas di 70 pais y ta wordo sirbi na Aruba na tur e top restaurantnan.


text:
Den un entrevista cu Bon Dia, Presidente di Parlamento Juan ‘Ady’ Thijsen a indica cu e ta premira cu por lo menos aki 2 siman e lo bay ta yamando un reunion pa trata e ‘invoeringsverordening’ pa asina introduci mas cu 800 cambio den Codigo Civil di Aruba, bao cual ta cay e posibilidad pa parehanan di mesun sexo por registra nan relacion.
Esaki despues cu den september di 2016 parlamento a aproba e cambionan aki, pero despues a sigui un caminda largo unda mester a cambia e texto di e Codigo Civil, cual a laga un cantidad di persona den comunidad cuestionando si e cambionan algun dia berdaderamente lo bin. Segun Daphne Lejuez, e ultimo presentacion cu parlamento a haya riba e topico di e Codigo Civil nobo cu mester introduci ainda, tabata den januari di 2020.
Ya casi 1 aña despues di e ultimo movecion, no a introduci e cambionan cu a wordo aproba den 2016. Di otro fuentenan parlamentario Bon Dia por a compronde cu practicamente lo unico cu mester haci ta yama reunion. Pa e rason aki Bon Dia a tuma contacto cu Thijsen, kende a confirma cu e lo ta yamando un reunion pa introduci e cambionan, cual ta bin den un ‘invoeringsverordening’, por lo menos den proximo 2 siman, teniendo cuenta cu cada fraccion su disponibilidad.
‘Parlamentarionan nobo mester a haya mas informacion’
Aparte cu e cantidad di cambio ta grandi, cual ta haci cu e proceso di su mes lo tarda hopi, Thijsen a bisa cu e echo cu a bin parlamentarionan nobo tambe a haci cu mester a duna mas presentacion y traspaso di conocemento pa e ley aki cana su proceso. “Nan no tabata t’ey den 2016, mientras ami por ehempel si tabata t’ey. Pero esey no ta nada, pasobra nos mester trata e invoeringsverordening pasobra tur e cambionan cu a wordo haci mester wordo introduci. Esey a dura un poco, y mi tabata di pone caba pa tratamento, pero a bin entre otro e asunto di Hulanda, COVID, pero mi tabata di pone caba.”
Segun Thijsen, e interes y atencion di parti di comunidad pa introduccion di e cambionan aki ta presente. “Mi ta haya yamada di Gabinete di Gobernador, notarionan, y mas carta cu mi ta haya, mirando cu tin asina hopi cos cu tin cu cambia. Pues aworaki mi tine pa planning pa, si tur cos bay bon, otro siman of aki 2 siman pa e wordo trata, pa nos keda cla cune.”
E cambionan aki, Thijsen ta cualifica como necesario, mirando cu tin un cantidad grandi di articulo den Codigo Civil cu lo cambia. “Tin hopi articulo cu ta tranca. Nos tin cu pasa e ley aki. Esey ta e situacion.”
Mas evidente esey no por ta, mirando cu den october a sali dos sentencia di hues, unda ta declara cu tanten cu pais Aruba no habri matrimonio pa parehanan di mesun sexo, of duna nan un alternativa manera ta inclui den un di e amiendanan na e Codigo Civil cu ta pendiente di introduccion, pais Aruba ta actuando contra ley contra parehanan di mesun sexo. Esaki pasobra hurisprudencia di corte Europeo y tratado di derechonan humano Europeo (EVRM) ta indica cu mester respeta cada ken su bida di famia, y esaki ta trece cune cu parehanan di mesun sexo mester tin mesun derecho pa oficialisa nan relacion y cuminsa un famia, mescos parehanan hetero.
‘Sentencia ta influi, pero no ta determinante pa introduccion di cambio’
Riba pregunta di Bon Dia, Thijsen ta contesta cu naturalmente e hurisprudencia aki, y esun recien di Corte den Prome Instancia di Aruba, ta urgi pa actua riba e asunto aki. “Mi tabata sa cu esey lo bin, pasobra e uitspraaknan ta basa riba esunnan di Hof Europeo. Den Trias Politica nos mester respeta e sentencianan, cual nos ta haci semper, bo tin cu actua. Nos tin responsabilidad como poder legislativo. Claro, e sentencianan tin influencia, pero e no ta determinante pasobra nos tabata sa di dje caba. Ami ta kere ta responsabilidad di parlamento pa trata e ley.”
Asina mes, ta cla cu e historia di e cambionan aki semper tabata, di un manera of otro, domina pa e cambio cu mas a genera discusion den sociedad, esta e posibilidad pa parehanan di mesun sexo registra nan relacion y asina regla un cantidad di asuntonan manera pensioen di viudo. Actualmente, hasta mirando cu Aruba mester registra matrimonionan entre parehanan di mesun sexo cera den Reino, (lesa: Hulanda y BES) esaki no ta nifica cu nan ta haya tur derechonan manera un matrimonio hetero lo haya. Pensioen di viudo por ehempel ta algo cu matrimonionan di mesun sexo no tin niun derecho riba dje, segun e Codigo Civil vigente.
‘Aworaki no ta hiba discusion mas, mester vota so’
Thijsen tambe ta consciente di esaki, bisando cu “Hulanda y Aruba ta comunidadnan hopi distinto. Hulanda ta hopi liberal. Esaki por hunga un rol pa cierto hendenan den nos comunidad.” Thijsen a agrega cu maske den 2016 a pasa den henter e debate aki, “mi opinion personal ta cu mi ta haya jammer cu nos no a haci e discusion aki den henter sociedad. Paisnan grandi manera Hulanda y Merca e asuntonan aki ta wordo discuti den sociedad. Nos mester por papia di dje, mester por envolvi comunidad cune.”
“Tur topico, no esaki so, nos mester por discuti riba dje, cu respet pa cada ken su opinion. Pero na fin di dia nos mester tuma un decision. Como parlamentario bo rol den esaki ta cu bo tin cu tene cuenta cu tur hende den comunidad, pues bo mester asumi bo responsabilidad.”
Loke mester pasa aworaki, Thijsen a bisa, no ta hiba discusion mas, si no simplemente cada parlamentario mester bay vota pa introduci e cambionan pa asina nan wordo implementa. “Asinaki e ta keda na cada parlamentario, pasobra nan ta bay trat’e, maske a bin cambionan, pero e trabao ta keda mescos.”


text:
Algun dia pasa riba LG Smith Blvd a sosode un caso unda un adicto ambulante a kibra un glas di cas y e doño di e cas a topa cune y aki situacion a escala y polis a keda presenta. Dialuna anochi e adicto ambulante a presenta dilanti na e cas y a cuminsa bringa cu e doño di cas y a morde na su garganta.
Breaking News: Adicto ambulante a morde hende den garganta
Posted by MasNoticia.com on Monday, 9 March 2020
E doño di cas a sali na defensa di su mes y a pasa man pa un chapi y cuminsa bringa cu e adicto ambulante cu tabata riba su tereno y atacando e. Polisnan a yega di biaha a topa cu e homber herida cu corta serio na garganta y e adicto a keda deteni. Ambulance a presenta y atende cu e victima.


text:
KRALENDIJK – Awe djamars mainta a desinfektá ofisina di dòkter Michael Hermelijn relashoná ku e kaso kaminda e dòkter a keda infektá ku coronavírùs.
Bonaire Medical Clinic, e ofisina di dòkter Hermelijn na Kaya Libertador Simon Bolivar 12 ta habri bèk djarason 30 di sèptèmber pa duna servisio na pueblo di Boneiru. E kompania ‘Global Detailing Services, Desinfectie Services’ (GDS) a hasi e trabou di desinfektá e edifisio paden i pafó. No solamente e edifisio, sinembargo nan a spùit e kurá ku e edifisio ta aden ku e produkto ku ta eliminá e vírùs.
Aparte di esnan ku ta spùit pa eliminá e posibel vírùs den e ofisina, tin hende ta pasa paña i laba tur loke tin den e ofisina. E meta ta, ku tur seguridat e ofisina ta liber di posibel coronavírùs. Ya tin mas ku 2 siman a pasa, pues sientifikamente mirá, ya e vírùs no ta presente.
Mayan djarason mainta e ofisina ta habri i pashèntnan di dòkter Hermelijn por pasa serka dòkter Simon Eijsenga ku ta e médiko ku a tuma na su enkargo tur konsulta i pashènt. Solamente 3 persona por ta den e ofisina pendiente di e momentu pa drenta den e kantor serka dòkter Eijsenga. Tambe tur pashènt mester usa tapa boka i tene distansia sosial di 1,5 meter. Konsulta ta segun sita telefóniko (bo no por kana drenta si no tin sita). Por pidi resèpt solamente via telefòn òf via Whatsapp na number +599 795 7171
Tin trabou di ahustashon ku a tuma lugá paden di e ofisina, esaki pa por atendé ku hende mas mihó den e situashon aktual. Ofisina di Dr. Hermelijn lo ta habrí di djaluna pa djabièrnè di 8’or di mainta pa 1’or di mèrdia. Atardi di 2’or pa 5’or.
Dòkter Hermelijn, te ainda ta bou di kuido médiko avansá i a wòrdu transportá pa Kòrsou. Nos ta spera riba un pronto rekuperashon di nos Dr. Michael Hermelijn i ku e por regresá bek na su ofisina di kuido médiko pa su pashèntnan.
Riba potrèt awe mainta momentu e hendenan di GDS tabata hasiendo trabounan pa desinfektá ofisina di dòkter Hermelijn.


text:
Nos Trabou na St. Eustatius
WWF-NL a finansiá diferente proyekto di Sint Eustatius National Parks Foundation (STENAPA) pa mantené òf restourá e balansa entre e ser humano i naturalesa. Proyektonan ku ta kanando ta enfoká riba e reubikashon di Diadema Antillarum i Finansiamentu Sostenibel. Finansiamentu Sostenibel ta relashoná ku identifikashon di nesesidatnan finansiero pa e parkenan den Karibe Hulandes. Despues e parkenan por traha riba e rekomendashonnan pa e finansiamentu.
STENAPA, Van Hall Larenstein, Wageningen University & Research, Caribbean Netherlands Science Institute i NIOZ a traha huntu riba un estudio piloto pa restourá e populashon di e Diadema den laman na Sint Eustatius. Ku e reintrodukshon di e espesienan klave herbívoro, ta ser antisipá ku e kantidat di lima lo baha, ku ta resultá den un gran oumento di rekuperashon di koral, loke mester stimulá e kresementu di e populashon di piská.
Otro Proyektonan Resiente
- Apoyo di e strategía di STENAPA
- Investigashon di e nèshinan di yuana ku ta den peliger di ekstinkshon (via di Biodiversity Fund)
- Sostené gobièrnu ku e kreashon di un plan di maneho di kabritu
- Peskeria sostenibel (suministrá ‘chain analysis’, ‘social mapping’, plan finansiero pa koperativanan di peskeria lokal)
- Nota e akuerdonan entre gobièrnu lokal i STENAPA
- Sostené STENAPA den trahamentu di Legislashon di Naturalesa i Peskeria huntu ku OLE
- Traha programa di komunikashon di STENAPA
- Sostené STENAPA pa legalmente preservá i establesé e fronteranan di e parke marino ku ta ser menasá pa e kambio di lei pa permití tènkernan ankra den e parke


text:
Cas di Shon Lang
E edificio di MFA Savaneta ta wordo dedica na un persona ehemplar di bario y ta haya e nomber di ‘Cas di Shon Lang’, asina dunando honor na Sr. Supriano van der Linde. Supriano van der Linde, cariñosamente yama ‘Shon Lang’, a nace na Aruba dia 26 di september 1932. Su matrimonio cu Sra. Rosa Maria Geerman a wordo bendishona cu seis yiu cu tambe a hereda e talento musical. Hunto cu su yiunan, Shon Lang a graba diferente disconan, Long Play y CDnan di tanto musica ranchera como folklore di Aruba y a comparti escenarionan importante den e mundo farandulero y a participa den diferente shownan na e.o. Mexico, Hulanda, Belgica, Alemania como tambe na Boneiro y Corsou.
Na 1949, Shon Lang hunto cu su omo y primo a lanta ‘Trio Savaneta’, e prome trio di Aruba. Na total e trio a graba dies disco na Papiamento cu piesanan di largo duracion yama ‘casuela’. E trio aki tambe a forma parti di ‘Mariachi Flor de Mayo’. Dia 16 di mei 1956, tata di Shon Lang a funda ‘Mariachi Perla di Aruba’. Na 1959, Shon Lang a bira dirigente di e mariachi y na 1988 a pasa e mariachi over pa su yiu Miguel. Durante su periodo como dirigente, Mariachi Perla di Aruba a graba varios cancion componi pa Shon Lang y a comparti tarima cu hopi otro artista internacional, como tambe den diferente festival y conciertonan unda cu ela ricibi diferente premio y reconocimento.
Shon Lang tabata stima su folklore y tabata conoci pa su paranda di aguinaldo di Pasco y Dande pa Aña Nobo. Tipico Perla di Shon Lang a competi y gana hopi biaha den varios festival tanto di fin di aña y 18 di maart. Shon Lang a fayece dia 19 di april 2012 na edad di 79 aña. Su herencia musical ta continua cu su nietonan y bisanietonan tanto den areglo, composicion y canto.
- 71 aña di su bida dedica na musica
- Miembro di Trio Savaneta
- Miembro di Mariachi Flor de Mayo
- Miembro di Mariachi Perla di Aruba
- Considera como e ‘Tata di Mariachi’ na Aruba
- Compositor di varios cancion manera ‘Un mal amor’, ‘Pobre Vaquero’, ‘Asi es mi canto’ y ‘Mi kier ta hunto cu bo’ y ‘Pabien na es pareha’
- Condecora pa su Majestad La Reina como ‘Ridder van Oranjes Nassau’ na 1990
- Dicho di Shon Lang’: “Musica ta idioma di curason”


text:
ORANJESTAD,Aruba
Fraccion di AVP a haci un bishita na Instituto Medico San Nicolas (ImSan), caminda cu nan a haya un rondleiding for di e director dr. Joel Rajnherc. Parlamentario Mervin Wyatt-Ras a bisa cu e fraccion a keda hopi impresiona pa e proyecto cu hopi aña a papia di dje den Parlamento. Dr. Rajnherc tambe den pasado a bin duna presentacion kico a logra cu e proyecto aki y pone un bunker, y asina haci tambe e tratamento di cancer na Aruba.
“Esey ta un soño di e tempo ey di dr. Rajnherc pero tambe di nos tur na Aruba. Ta haya cu e pashentnan hopi biaha ta bay pafo pa tratamento di cancer, tin cu keda simannan largo for di nan famia, for di nan yiunan, for di trabao cu consecuencianan financiero pa Gobierno.
Awo ta bay tin e tratamento, aunke no full cla ainda. Ta trahando na e finalisacion di e proyecto y pronto por conta cu apertura di esaki.”
Por a mira tambe cu a amplia e cambernan di operacion. Tin dos camber di operacion hopi bunita y high-tech y tambe un camber pa haci operacion di wowo.
Segun Wyatt-Ras, a haci e prome operacion di retina na Aruba, cual ta un logo grandi pasobra e pashentnan no mester bay den exterior.
Por mira e proceso y ta haya cu pashentnan di p’ariba di brug, tambe merece un bon tratamento. Mester tambe e cuido y si mira con e ambiente ta den ImSan ora cu a cana rond, e diferente profesionalnan ta hopi contento y satisfecho cu smile riba nan cara. Esey tambe ta duna e gana di bin e facilidad aki, caminda cu hopi hende ta comenta riba e luga cu yen di positivismo.”
E Parlamentario ta comenta cu esaki ta un proyecto cu sigur lo bay beneficia e pueblo. Cu e tratamento tambe di oncologia na Aruba, ta bay yuda e 200 pashentnan cu ta bay otro pais manera Colombia, Hulanda, etc. lo bay baha drasticamente y conhuntamente cu Baptist Health cu ta duna e certificacion di JCI, ta bay garantisa e calidad y pa coopera cu otro paisnan asina tambe.
A lo largo por bay introduci turismo medico. Pero awor aki cu Aruba ta den un situacion financiero decayente, unda cu CITGO tambe a cera su portanan, por bay enfoca riba esey tambe. E ora por haya un otro tipo di entrada pa pais Aruba. Un otro alternativa tambe pa pais Aruba. E ta un proyecto hopi positivo, Parlamentario Mervin Wyatt-Ras a comenta despues di nan bishita na ImSan.


text:
Tur aña, Caribbean Mercantile Bank N.V. ta orguyosamente comparti un produccion visual cu un bunita mensahe pa celebracion di 18 di Maart. E aña aki, hunto cu escritora local di poesia y di buki di mucha, sra. Olga Buckley, a prepara un bunita poesia combina cu un produccion visual, enfatisando riba entre otro e importancia di union durante e temporadanan aki riba nos isla.
“Semper mi ta gusta wak un situacion of naturalesa, of kico cu ta, y pensa den un otro nivel di loke bo ta mira bo dilanti, y loke e ta pone mi sinti. Manera sinta akinan mi por sinti e biento manera un melodia di carisia, pa mi sinti mi relaha,” Olga ta expresa. Disfruta di e bunita produccion y poesia aki reflexionando riba con bendiciona nos ta di por biba riba un pida paraiso, nos dushi Aruba!
Tur aña, Caribbean Mercantile Bank N.V. ta orguyosamente comparti un produccion visual cu un bunita mensahe pa celebracion di 18 di Maart. E aña aki, hunto cu escritora local di poesia y di buki di mucha, sra. Olga Buckley, a prepara un bunita poesia combina cu un produccion visual, enfatisando riba entre otro e importancia di union durante e temporadanan aki riba nos isla.


text:
Ivo Valdes, presidente di OPPA a menciona varios punto dilanto tocante e cuido medico, e pensioen sigura pa nos grandinan, e actividad social y reforma fiscal cu ta keda bin cune.
Nan kier haya nan pensamento pa motibo cu den e ultimo decadanan tabatin un aumento di persona riba 60 aña. E ta exigi pa gobierno pone atencion na e grupo aki pa e no bira un problema.
E ariba menciona ta trece cu ne cu e cantidad di trahadonan local ta bahando y cada bes ta depende mas di trahadonan di afo. E grupo aki den su mayoria ta gana salario minimo, mester contribui na e fondo di SVb, cu ainda no ta fuerte.
OPPA ta pidi futuro gobernantenan pa no papia riba grandinan pero papia cu nan. Pa traha un maneho con pa atende cu e grandinan pero cu nan participacion. Y despues sigui evalua e maneho den conhunto cu e grandinan.
P’esey ta pidi pa duna e problemanan di salud entre e grandinan mas atencion, mas accesibel, di calidad y traha riba un programa di prevencion di malesa, cual AZV no tin awo.
Principalmente si un persona kier come mas saludabel, e lo costa mas. Poder di compra a bay hopi atras. Esnan di Gobierno tin dos pensioen, pero tin grupo di persona cu tin un solo pensioen y ta biba na rand di nan nivel.
Tin hopi caminda publico ainda ta na werki. Pensando riba e grandinan, e ta pensa pa duna e Centronan di Bario un miho funcionamento y nan lo por haci mas pa e pueblo. Nan kier mira cambio tambe den enseñansa cu aworaki ta hopi anticua. Reforma Fiscal ta un punto importante pa OPPA. Mester bini cu un sistema cu ta atractivo pa pensionadonan. Ya caba henter nan bida a paga belasting.


text:
Manera ta tradicion caba pa hopi aña Cuerpo di Aduana a bin ta celebra nan siman di Aduana na final di januari. E aña aki no tabata un excepcion. Pa e aña aki a toca na Aruba pa host su hermana islanan Corsow y Boneiro pa e celebracion di Dia Internacional di Aduana 2018.
Cuerpo di Aduana completo ta jama Bon Bini y Danki na e delegacion di coleganan Aduanero di Corsow y Boneiro cu a bin celebra cu e coleganan di Aruba e siman Internacional di Aduana 2018.
E commission International Douane Dag a bin ta traha duro durante full 2017 pa asina recauda fondo door di organisa diferente actividadnan entre otro un exitoso bingo y un exitoso Festival di Ranchera.
Nos siman di Aduana a start dialuna 22 di januari cu un tremendo Jump Inn na hoofdkantoor unda cu diferente seccion y afdeling a manda nan representantenan pa competi pa e titulo maximo di Reina di Carnaval di Douane 2018. Pa afdeling Algemene Zaken y Staf a participa sra. Adriana Hieroms, pa Sectie Luchthaven Vracht a participa sra. Shajaira Hayer, pa Sectie Stad a participa sra. Aileen Sierra y pa Sectie DRI a participa Denice Kelly. Mesun cos cu aña pasa e titulo maximo di Reina di Carnaval di Douane a bai pa Sectie DRI den nomber di Denice Kelly. Gerencia, Staf, Personal y Cuerpo di Aduana ta jama pabien na tur 4 participante cu a sa di trece un ambiente di Carnaval tremendo!
Riba diamars 23 di januari a tene e famoso “Prikdag” unda cu tur empleado di tur seccion tabatin e oportunidad di hasi un “Health Check” consitiendo di test di sucu, presion y por a test wowo. Un danki special ta bai na e studiantenan di Xavier University y Aruba Vision Center pa hasi e dia aki uno exitoso. Anochi tabatin un tremendo anochi deportivo cu entre otro weganan di zaalvoetbal, volleybal y biljart.
Diaranson 24 di januari lo bai tin un torneo di bowling unda personal y diahuebs 25 di janauri lo bai tin torneo di softball unda cu Aruba lo bai tin tambe un team di damas ta competi.
Diabierna 26 di januari nos lo tin nos misa tradicional di Dia di Aduana, eskai lo tuma lugar na misa di Sta. Cruz. Y anochi lo tin un fiesta cu e tema di Mardi Gras pa e personal di Aduana. Riba diasabra 27 di januari lo clausura e siman di Aduana cu un after party na The Palm Island.
Director di Aduana, Gerencia, Personal y e Cuerpo di Aduana ta gradici tur miembro di e Commission International Douane Dag encabeza pa su voorzitter sr. Giovanni Davelaar pa tur e esfuersonan hasi y un tremendo programa.


text:
les di Sabbatskol
otro idioma
Les di sabbatskol kuartaal 3, aña 2022, Titula: Den e krisol ku Kristu
Les 3: E Kouchi di Para
E Kouchi di Para
Lesa pa e siman aki:
Eksodo 14; Eks. 15:22–27; Eks. 17:1–7; Proverbionan 3; Lukas 4:1–13; 1 Pe.1:6–9.
TEKSTO PRINSIPAL:
“Den esaki boso ta regosihá grandemente, ounke ku awor pa un tempu kòrtiku, si ta nesesario, boso a wòrdu afligí pa medio di varios prueba” (1 Pedro 1:6).
sabbat, 09-07-2022
Den e pleno lus di dia, i den tendementu di e músika di otro bosnan, e para den kouchi lo no kanta e kantika ku su doño ta trata na siñ’é. E ta siña un pik di esaki, un trel di esaya, pero nunka un melodia separá i kompletu. Pero e doño ta tapa e kouchi, i ta pon’é kaminda e para lo skucha esun kantika ku e mester kanta. Den sukú, e ta purba i bolbe purba kanta e kantika ei te ora e para siñ’é, i e kuminsá den perfekto melodia. E ora ei e ta saka e para, i pa semper despues e por kanta e kantika ei den lus. Asina Dios ta trata ku Su yunan. E tin un kantika pa siña nos, i ora nos a siñ’é meimei di e sombranan di aflikshon, nos por kant’é semper despues di esei.”—Ellen G. White, The Ministry of Healing, p. 472.
Nota ku esun ku ta hiba e para den skuridat ta e doño mes.
Ta fásil pa komprondé ku Satanas ta kousa doló, pero Dios Mes lo a tuma parti aktivamente den hiba nos den krisolnan kaminda nos ta eksperensiá konfushon òf doló?
Un Bista Riba e Siman: Ki ehèmpelnan bo por pensa riba dje den Beibel den kua Dios Mes ta hiba hende den eksperensianan ku E sa ku lo inkluí sufrimentu? Kiko bo ta kere tabata e kantikanan nobo ku E tabata ke pa nan kanta?
Studia e lès di e siman akí pa prepará pa Sabat, 16 di yüli.
29


text:
Cafe Française ta un actividad cu Alliance Française ta tene tur prome diasabra di luna. Pa e motibo aki mes Erick Vink, presidente actual di Alliance Francaise Aruba, ta invita tur e personanan cu ta Francofono, cu ta sinti algo pa Frances, cu kier practica nan Frances, pa bin hunto.
E miembronan di e forma aki ta tene nan Frances na bida. Tambe tur hende ta dal un koffie, un sandwich y asina comparti e tempo cu otro.
Vink ta sigui splica cu awor Alliance Française ta reorganisando henter e aliansa. Pa mas informacion por yama 5937784. Aki por tuma contacto cu Vink, pa haci un areglo pa mira con pa haci tramite si kier bira miembro of pa mas informacion.
Pronto lo bay tin un website. Alliance Française tin algo caba riba Facebook, pero ta e maneranan cu por tuma contacto cu nan.
Pa loke ta Frances mes, esey ta e obhetivo di Alliance Francaise, pa stimula e uzo di Frances.
Tambe e parti di e cultura di Francia y pakico. A resulta cu Frances aworaki ta e idioma na di dos luga. Despues di Ingles, Frances ta e idioma cu mas tanto hende ta studia. A kere sigur cu ta Chines, pero ta Frances.
Aparentemente tin un interes masha grandi mes. Tin mas di 300 miyon di hende cu ta papia Frances, cual no ta tiki. Pero di un manera of otro, e ta hala atencion di e hendenan.
Vink a agrega cu Alliance Française tabata tin por lo menos 4 pa 5 aña cu nan tabata drumi, pa motibo cu a perde dos persona cu tabata pilar grandi di e asociacion. Na momento cu nan a fayece, a sosode cu e animo a cay poco. Pâesey ta haciendo e reorganisacion aki y por mira cu tin basta hende ta atendiendo.
Pa e hobennan tin otro programa pendiente. Lastimamente a haya sa cu Frances a wordo kita di HAVO. Ta na VWO so ta haya Frances. Mayoria di e hendenan cu ta bay VWO hopi di nan no ta keda Aruba. Ta haya un huida di idioma. Pa esnan cu ta bay keda Aruba tin cursonan cu ta bay cuminsa aworaki.
Dia 6 di april lo bay tin cursonan basico un biaha mas di Frances. E cos interesante ta cu hunto cu e curso, e âfeeâ cu ta bay paga pa drenta, ta hacibo miembro di Alliance Francaise mesora. E ora ta wordo invita pa e koffiemorgennan pa bo por practica. E problema mas grandi di idioma ta practica. Hopi hende cu sa, cu tin un bon conocemento di Frances, no ta practica esaki, y ta bolbe bay atras. Kier rebiba e uzo di e Frances.
Ta cubri e necesidad di e hobennan tambe. Ta bay tin un club specialmente pa hoben. Asina cu cuminsa haya e hendenan den curso y haya e hobennan, lo bay scoge for di e personanan cu ta mira cu ta lidernan y hunto cu nan, lo forma e club di Alliance Française hubenil. Esey ta un di e maneranan cu ta bay fomenta esey.
Alliance Française cu ta concentra riba e idioma Frances, ta join e dos culturanan di Francia y di Aruba hunto, pero ta haci’e na Frances. Esey ta un forma agradabel, segun Vink. Ta invita tur hende cu ta interesa pa train un tiki mas nan Frances pa yama. Alliance Française ta cla pa hincabo den e grupo pa asina bo practica bo Frances.


text:
Kontakto ku Voogdijraad
Bo tin mas pregunta? Tuma kontakto e ora ei ku e Voogdijraad riba e isla konserní. Òf yena e formulario di kontakto aki bou.
Formulario di kontakto
Bo por hasi bo pregunta na Voogdijraad CN, pa medio di e formulario di kontakto aki.
E formulario aki ta solamente pa duna un reakshon general. Pa preguntanan tokante kasonan pendiente, bo por tuma kontakto ku e Voogdijraad CN riba e isla konserní unda e kaso ta wòrdu tratá.
Voogdijraad CN nunka ta atendé asuntunan personal via e-mail. Pa kanselá òf kambia sita, bo por yama e Voogdijraad CN riba e isla unda bo kaso ta wòrdu tratá.
Bo tin un pregunta òf keho riba un investigadó di e konseho? Tuma kontakto e ora ei ku e Voogdijraad CN riba e isla unda e investigashon ta tuma lugá.


text:
Oranjestad-“E desaroyo cu nos a inicia for di october 2009 den tur sentido a resulta manera nos a desea. E ta completamente diferente cu nos a conoce bou di gobierno di MEP. Specialmente, pero no solamente, den asuntonan cu mas pueblo a rechasa di MEP. Den forsa di compra cu bou di e ultimo gobierno di MEP a bay atras cu mas cu 25%, bou di gobierno di AVP a bay dilanti cu mas cu 20% caba. Y esey ta sin conta con prijs di awa y coriente a baha pa tur hende dos aña pasa. Y ainda falta. Pasobra nos a haci esaki un prioridad di gobernacion di AVP. No solamente e empleadonan di gobierno a bay dilanti cu 5000 florin pa aña. Nan pensioen cu tabata bay bancarota, awor ta sigura pa benidero 25 pa 30 aña. Pensionadonan y trahadornan den sector priva pa prome biaha den historia di nos pais, a haya directamente for di caha di gobierno un ayudo substancial. Pero nos no ta cla. Ainda falta, pasobra nan mas cu tur otro grupo den comunidad mester di bay dilanti awor cu AVP ta den gobierno.” Asina Rene Herde’ a declara durante di preparacion pa e ultimo dianan di tratamento di presupuesto 2015. Den e ultimo dos dianan e lider di fraccion tabata traha mas tras di cortina y solamente tabata visibel pa calma cos den sala di parlamento ora ela bay for di man.
FUTURO
Rene Herde’ a splica cu e prome añanan di gobernacion tabata pa saca nos pais for di e buraco di desempleo, bancarota, corupcion, stagnacion di economia, persecucion personal y abuso cu placa di pueblo cu tabata sosode bou di gobiernonan di MEP. Rene Herde’: “Nos pais no tabata tin futuro pa niun hende. Ta dolor so tabata reina tur caminda. Apesar di e consehonan pa bin cu medidanan pisa y kita hende for di trabou na 2009, gobierno di AVP a scohe pa saca nos pais for di e crisis prome, pone nos hendenan bek na trabao, habri e refineria, mehora forsa di compra di tur hende, hasta esnan cu un “onderstand” y cuminsa sigura tur hende un miho futuro. Pasobra e caminda nos dilanti pa Aruba, no por ta manera e caminda cu nos a laga atras. Hamas nos por bay bek eynan.” Rene Herde a sigui enfatisa cu e problemanan cu finansa publico cu tin awor aki no ta bay kita Aruba for di e caminda cu nos a scohe. E ta bay dura kisas mas tempo. Pero e caminda pa futuro ta fiha. Hamas nos lo por ni pensa di bay bek na e tempo di MEP. Nos a y ta traha pa mas oportunidad pa tur nos hendenan di tur bario pa miho oportunidad den y door di ensenansa, den mas trabou y mas seguridad den mercado laboral, den oportunidad pa habri un propio negoshi, den e seguridad di miho cuido medico y di e seguridad di un miho pensioen pa tur ora nos stop di traha. Esakinan no ta promesanan bashi. Esaki ya ta e caso pa por ehempel e pensioennan di utr trahado. E otro plannan ya ta den ehecucion of cla pa wordo ehecuta. E futuro di Aruba ta sigura! Hamas nos por bay bek y atras!


text:
Cuerpo Policial Aruba ta haci un invitacion pa e barionan di San Nicolas pa un anochi informativo presenta pa Polis...Read more
Cuerpo policial a haci apertura diaranson 10 Augustus 2022 di su siman di polis. E biaha aki e comision a...Read more
Recientemente na Centro di Husticia na Santa Cruz a tuma lugar entrega di, 25 aña ,30 aña y 35 aña...Read more
Enconexion cu un investigacion andando awe mainta Jeugd en Zeden Politie (JZP) a detene e homber di inicialnan: W.A.G.M.G. naci...Read more
Diahuebs atardi personal di Grenspolitie Luchthaven a detene e homber di inicialnan: E.S.O. naci na Colombia di 42 aña di...Read more
Tabata den oranan di ayertardi cu gay cora a canta den Paradijswijk. Polis, bombero y ambulance a wordo dirigi cu...Read more
Tawata 25 februari 2022 den oranan di anochi central di polis ta wordo notifica di un atraco cu lo mester...Read more
Enconexion cu caso di andando di soborno ( Tuma placa pa regla permiso ) di cual ya den prome siman...Read more
Project Team Drugspanden cu entrada hudicial na un cas na Brazil y a detene 6 sospechoso. Project Team Drugspanden ta...Read more
Enconexion cu caso di andando di soborno ( Tuma placa pa regla permiso ) a detene un hende homber R.J.G.K....Read more
Enconexion cu e caso di asesinato cu a tuma lugar dia 18 maart 2022 Recherche di San Nicolas (DAR-3) a...Read more
Cuerpo Policial Aruba kier a concientisa y alabez avisa e pueblo di Aruba pa e fenomeno di “Mystery Shopping “cu...Read more
En conexion cu un investigacion andando Team Woninginbraken a haci un entrada hudicial ariba un tereno na Seroe Lopez. Aki...Read more
Un rato pasa recherchenan di Oranjestad (DAR1) ariba orden di Ministerio Publico a detene na su cas na Kustbatterij e...Read more
Recientemente a tuma lugar un ceremonia chikito na Centro di Husticia Santa Cruz. Famia y coleganan a bini hunto pa...Read more
Recientemente un organisacion cu yama KidsAruba cu ta nifica “Kabouter innovando den siñamento” encabeza pa juffrouw Rozanne Clement. E aña...Read more
Cuerpo Policial Aruba a informa cu Project Team Drugspanden ta un team cu a wordo lanta pa entre otro investiga...Read more
Cuerpo Policial kier a avisa tur hende cu ta bende klapchi riba ultimo fecha pa entrega e permiso. Mediante e...Read more
Tabata e aña aki cu mando policial a mira e importancia cu mester bin cu estudio policial pa K9 polis....Read more
Diadomingo anochi polisnan y ambulance a keda dirigi cu urgencia pa Paseo Herencia pa un caso serio unda un hoben...Read more


text:
Crisis Team, Informacion publica tocante di e variante di Reino Uni na Aruba no ta corecto.
Oranjestad 4 di Januari, 2021 – Crisis Team Covid-19 di Gobierno ta lamenta cu un informacion incorecto y incompleto tocante di e variante di Reino Uni na Aruba a keda publica sin verifica prome cu Crisis Team. Temanan sensitivo asina ta hopi importante pa verifica cu Crisis Team promer pa evita confucion.
E informe den e raportahe di RIVM cu a ser haci referencia na dje den e publicacion den Antilliaans Dagblad y Noticia Cla, ta un coreccion di un lote di test cu a wordo haci entre e testnan cu Aruba a manda Hulanda. Pero no ta un lote di test so a wordo manda pa haci prueba, ta varios lote di test di Aruba ta wordo manda Hulanda. Den un di e lotenan RIVM a hasi un coreccion despues, y a admiti un eror di RIVM, pero den demas lotenan tabata tin 4 caso mas di e variante di Reino Uni cu a keda identifica.
Pues di un total di 95 test manda Hulanda a haya te cu awor e resultado di 5 test cu a sali positivo pa e variante di Reino Uni.
Crisis Team di Gobierno a manda mas test pa asina haya mas tanto informacion posibel pa sa con e pandemia y e variante di Reino Uni y cualkier otro variante ta plamando den nos comunidad.
Ta pidi pa tur hende sigui aplica tur regla ya conoci y respeta e medidanan cu ta na vigor, pasobra por tin mas caso.


text:
Kuenta anual
Kolegio Ehekutivo ta responsabilisá su mes na Konseho Insular pa kada aña presupuestario tokante e maneho ku el a hiba, ku presentashon di e kuenta anual i e relato anual. Durante e aña ku ta sigui despeus di e aña presupuestario Konseho Insular ta stipulá e kuenta anual i e relato anual. E kuenta anual ta konserní tur entrada i gastu di e entidat públiko. Asina ku a presentá nan na Konseho Insular, e kuenta anual i e relato anual ta disponibel ta tur hende mira i nan ta optenibel pa tur hende. Públikamente ta anunsiá e disponibilidat pa tur hende mira i e optenibilidat. Dentro di dos siman despues di nan stipulashon, pero en todo kaso promé ku 15 di yüli di e aña ku ta sigui despues di e aña presupuestario, Kolegio Ehekutivo ta manda e kuenta anual i relato anual ku Konseho Insular a stipulá pa Nos Minister, mediante e Kolegio di supervishon finansiero.
Pa mas informashon nos ta referí na e lei di finansa di e entidatnan públiko Boneiru, Sint Eustatius i Saba.


text:
Gobierno di Aruba ta haci un apelacion fuerte riba sindicatonanpa ta solidario cu 37 mil famia cu a keda sin entrada den e crisis aki. E accionnan planea ta señal di egoismo y mester wordorechasa.
Corona-crisis a dal henter mundo y aki na Aruba nos ta sinti e efectonan mas severamente. 80% di entrada di pais Aruba a cayafo. Cu esaki 80% di salario di empleadonan publico ta core peliger.
Gobierno di Aruba ta trahando incansablemente pa baha sugastonan y pa presta placa pa asina por evita cu sea mester corta80% den salario di tur empleado publico, of mester kita 80% di empleadonan publico for di trabou.
Den esaki a haya e posibilidad di presta placa na Hulanda, sin mester paga interes. Pais Aruba mester paga tur e placa aki beksi aki dos aña.
Hulanda den e proceso a pone algun condicion. Condicionnan cu Gobierno di Aruba a anticipa y desde luna di maart ta den deliberacion cu gremionan riba dje.
Pa loke ta e cortamento den salario di empleado publico, esaki ta masha logico. No por ta asina cu miles di famia ta perde 100% di nan entrada y otronan ta exigi pa mantene 100% di nan entrada siendo cu no tin placa pa nan.
Gobierno a pidi empleadonan publico pa entrega 5% di nan salario di tur luna, mas mita di e vakantieuitkering otro luna, mas mita di e premie di december. Pues total 12.6% comomuestra di solidaridad.
Minister y Parlamentarionan ta entrega 25%, double e suma ey.
Gobierno ta compronde cu ta duro pa entrega salario. Pero e ta necesario. Nos ta den crisis. 37 mil hende lo perde trabou. Gobierno ta manteniendo awor 20 pico mil famia.
Esaki no ta momento pa egoismo. Esaki ta momento pa solidarismo.
ACCIONNAN DI SINDICATO TA PERHUDICA EMPLEADO PUBLICO
Sindicatonan a tuma varios accion caba cu a perhudica e empleado publico. Entre otro cu nan accion di bay entrega kehona VNO, a conduci cu aparte di entrega salario, awor Hulanda ta exigi pa para indexering tambe.
Sindicatonan SEPPA y SIMAR a anuncia un otro acciondiaranson awor, dirigi segun nan riba e hecho cu Gobierno no a consulta cu nan prome cu a acepta e condicion adicional di Hulanda pa baha gasto di AZV.
Ta importante pa señala cu Gobierno di Aruba y Parlamento di Aruba ta trahando pa un tempo caba riba rebaho di gasto di AZV. Pues e condicion adicional di Hulanda tocante AZV, no ta nobo.
E ta dificil si, especialmente den tempo di crisis.
Pero ta importante pa sindicato realisa cu si nos no a acepta e condicion, no lo tin placa pa paga salario di ambtenaar otrosiman ni otro luna. Tampoco lo tabata tin placa pa hinca den e fondo di AZV ni SVB.
Gobierno a acepta e condicion mesora pa garantisa salario di empleado publico, y pa garantisa contribucion na e fondo di AZV. 5 miyon florin, apesar cu e ta hopi duro pa entrega awor, bou e circumstancianan aki, ta lo minimo. Esnan cu ta realisa cu nos ta den crisis si ta realisa esey.
E accionnan di sindicatonan SIMAR y SEPPA ta mustra mas bien cu nan no ta realisa e embargadura di e situacion cu nos ta aden, y ta mustra egoismo.
Gobierno ta haci un apelacion riba e sindicatonan aki pa mustra solidarismo, no egoismo.


text:
E situacion di casino cu nan ta cera nan porta ta perhudicando trahado, pa e motibo aki a papia cu Hose Figaroa, vice presidente di FTA y abogado. E ta bisa cu ta trahando pa suavisa e consencuencianan cu esaki por bin cune, pa e trahado no ta facil.
E ta bisa cu e pago di salario ta continua, nan ta purbando di rek esey pa trahado por keda cobra, pero e ta depende empresa mes bay haci e terminacion caminda e ta bay bancarota, e ta bisa cu ta depende kico nan ta bay haci pa asina nan por wak cua ta siguiente stap.
Nan ta den reunion cu mediador pa wak si e casino por haya otro edificio pa nan por opera, mirando cu un casino no tin permiso pa opera, pero esaki ta na man di e hotel, na e momento cu e casino sali for di edificio no tin permiso y mester haya otro luga cu lo acepta nan.
E ta bisa cu ta conoci den pasado cu problema di pago, e situacion di crisis ta pone cu e casino ta crea mas debe grandi, den e caso aki cu hotel a crea un cantidad grandi di debe, cu e hotel a pidi pa desaloha di edificio, mescos den ocacion aki.
E sitacion ta escala ora tin mal maneho of incumplimiento. E lo keda perhudica problema cu chens bancarota, eynan tin posibilidad pa recupera e placa chikito pa por paga, e inventario no ta propiedad di casino pero ta aparato di exterior di lease pero na momento cu presente e posibilidad pa gana e placa pa trahado.


text:
ORANJESTAD, Aruba
Durante conferencia di prensa di partido AVP, Parlamentario Richard Arends a mustra cu e reunion yama siman pa trata rapportnan biew di Contraloria General (Algemene Rekenkamer, tabata simplemente otro intento pa desvia di e medidanan cu ta na caminda. Entretanto Parlamento di Aruba a ricibi e informe di entrada y gastonan di e ultimo cuartal di aña 2019, e asina yama uitvoeringsrapportage. E informe aki a duna un bista completo pa loke ta trata e gasto y entradanan di pais Aruba te cu 31 di december di aña pasa. “Den e informe aki por wak di manera hopi cla e efectonan di e medidanan cu ciudadanonan y comerciantenan ta pagando for di 2018. Pa aña 2018-2019 pueblo a paga ya caba un total di 270 miyon di florin na impuesto, ” Parlamentario Arends a splika.
Den e informe por mira cu accijns di alcohol y cigaria pa aña 2019 a aumenta cu casi 10 miyon di florin, igualmente pa loke ta trata accijns riba gasolin. Pa aña 2019, Gobierno a spera di ricibi mas cu 14 miyon di florin na grondbelasting. E aumento di BAZV y BAVP, bou capa di crisisheffing manera cu gobierno kier a yame, a ranca ta 90 miyon y 145 miyon pa respectivamente di nos economia. “Pa loke ta spera pueblo e aña aki, tin un suma di 88 miyon florin presupuesto pa 2020 cu directamente pueblo y comercio tin cu bay paga.”
Parlamentario Arends a sigui splika cu si tuma e tres añanan aki, ciudadanonan y comercio ta pagando 350 miyon na medida. Un suma exhorbitante si compara esaki cu nos economia y den mesun rosea CAFT tambe a conclui cu e gastonan di gobierno no ta baha. “Pa aña 2020 gastonan a bolbe aumenta cu 40 miyon florin. Na aña 2018 gastonan a subi caba cu 100 miyon compara cu 2017 y na aña 2019 el a subi cu 25 miyon atrobe na ña 2020. Un total di 145 miyon florin di aumento di gasto for di momento cu e gobierno actual a sinta,” Sr. Richard Arends a declara.
Segun e ‘uitvoeringsrapportage’